qundao/data-zh-poetry huggingface dataset:
念奴娇·嫩凉如水
作者：郑达可
朝代：宋
体裁：词

嫩凉如水，正一天风露，秋容如沐。
明日中秋今夜月，千里清辉光足。
周室姬公，唐家元轨，来享人间福。
老人星瑞，光芒南照檐曲。
行看裂土分茅，朱颜青鬓，好称腰横玉。
便挽银河斟北斗，倾作千锺醽醁。
子舍荣华，孙枝赫奕，茂盛同松竹。
尊前欢笑，竞将椿算为祝。
满庭芳
作者：郑达可
朝代：宋

肥绽梅红，嫩翻荷绿，微凉时起青萍。人间福艾，都属老人星。累建高牙大纛，循良治、是处彬彬。棠阴里，丰碑纪德，仁爱浃生民。纶巾。风物里，一筇徙倚，傲睨寰瀛。况清朝黄发，尤急咨询。第恐商山芝客，岂容便、蝉蜕功名。他时看，腰横玉带，朱紫列云仍。
满庭芳·肥绽梅红
作者：郑达可
朝代：宋
体裁：词

肥绽梅红，嫩翻荷绿，微凉时起青萍。
人间福艾，都属老人星。
累建高牙大纛，循良治、是处彬彬。
棠阴里，丰碑纪德，仁爱浃生民。
纶巾。
风物裹，一筇徒倚，傲睨寰瀛。
况清朝黄发，尤急咨询。
第恐商山芝客，岂容便、蝉蜕功名。
他时看，腰横玉带，朱紫列云仍。
白云亭
作者：郑道
朝代：宋
体裁：七言绝句

天风吹我上齐云，小涧清从石乳分。濯罢尘缨吾欲忘，白云满地未斜曛。
游洋州崇法院
作者：郑郧
朝代：宋
体裁：七言律诗

晓色熹微麦陇间，杖藜徐步扣禅关。两浇水足东西堰，一抹云收南北田。仕路驰驱惊岁晚，僧寮燕坐觉身閒。故园早办归来计，莫待星霜满鬓斑。
香炉山
作者：郑鉴
朝代：宋

峙立交辉紫翠间，疏帘半捲镇长閒。神仙似有祈年术，一缕青烟起博山。
香炉山
作者：郑鑑
朝代：宋

峙立交辉紫翠间，疎帘半捲镇长閒。
神仙似有祈年术，一缕青烟起博山。
题资州东岩
作者：郑钢
朝代：宋

径转得幽谷，云岩屹相向。谽谺偃重檐，弯环依叠嶂。缅想融结初，镌镵自天匠。了无斧凿迹，但觉盘根壮。深可数千尺，广逾八九丈。洞穴既窈窕，松门亦昭旷。廓舍三千界，中列五百像。巨楠布幢盖，翠蔓垂帷帐。木灵不知名，境幽或难状。我时驰征轺，奔走倦尘鞅。获此一段奇，欣然惬微尚。欲去兴未阑，行行重回望。
题资州东岩
作者：郑钢
朝代：宋

径转得幽谷，云岩屹相向。
谽谺偃重檐，弯环依迭嶂。
缅想融结初，镌镵自天匠。
了无斧凿迹，但觉盘根壮。
深可数千尺，广逾八九丈。
洞穴既窈窕，松门亦昭旷。
廓舍三千界，中列五百像。
巨楠布幢盖，翠蔓垂帷帐。
木灵不知名，境幽或难状。
我时驰征轺，奔走倦尘鞅。
获此一段奇，欣然惬微尚。
欲去兴未阑，行行重回望。
哭陈丞相
作者：郑钺
朝代：宋

大厦将倾一木支，登陴恸哭志难移。
螳螂怒臂当车日，精卫衔沙塞海时。
梦裏忽惊元主朔，军中犹卓宋家旗。
孤臣万死原无恨，独怪山翁总不知。
哭陈丞相
作者：郑钺
朝代：宋

大厦将倾一木支，登陴恸哭志难移。螳螂怒臂当车日，精卫衔沙塞海时。梦里忽惊元主朔，军中犹卓宋家旗。孤臣万死原无恨，独怪山翁总不知。
双溪阁
作者：郑锦溪
朝代：宋
体裁：七言绝句

玳簪新笋破泥沙，寒食轻阴酒望斜。日暮子规啼不住，满山风雨落桐花。
瑞鹤仙·醉归来
作者：郑闻
朝代：宋
体裁：词

醉归来，不悟人间天上，云雨难寻旧迹。但馀香、暗著罗衾，怎生忘得。
瑞鹤仙（赠官妓周韵）
作者：郑闻
朝代：宋

醉归来，不悟人间天上，云雨难寻旧迹。但馀香、暗着罗衾，怎生忘得。
题苑林北楼
作者：郑隼
朝代：宋

雨来风静绿芜鲜，凭看朱栏思浩然。
人语独耕烧后岭，鸟飞斜没望中烟。
松梢半露藏云寺，滩势横流出浦船。
若遣谢宣城不死，必应吟尽夕阳川。
游休休亭
作者：郑集
朝代：宋
体裁：七言绝句

世事心知不可为，拂衣归此养天机。先生独善端无意，肯续春秋辨是非。
句
作者：郑雍
朝代：宋

访古直寻齐守事，诵诗还爱紫微才。
剑池
作者：郑霖
朝代：宋
体裁：七言绝句

属镂堪为后人伤，池溜清泉有恨长。不斩妖邪斩忠直，淡烟荒草鹿麋场。
安抚陈侍郎宴曾提刑乐语
作者：郑霖
朝代：宋

恰好莺花一半春，福星相会赣江滨。丈人师吉符前谶，肤使心同扫旧尘。看剑引杯宜酩酊，轻裘缓带倍精神。从今净洗天河甲，有诏催归两重臣。
安抚陈侍郎宴曾提刑乐语
作者：郑霖
朝代：宋

恰好莺花一半春，福星相会赣江滨。
丈人师吉符前谶，肤使心同扫旧尘。
看剑引杯宜酩酊，轻裘缓带倍精神。
从今浄洗天河甲，有诏催归两重臣。
彭知军宴交代都运陈宝章乐语
作者：郑霖
朝代：宋
体裁：七言律诗

使轺严戒鼓逢逢，熊轼颁春到此邦。炳炳福星临一道，融融爱日照横江。断霞秋日闲飞鹜，荒草寒烟不吠厖。台府交欢同一体，从今俗返古淳庞。
提刑曾宝章宴安抚陈侍郎乐语
作者：郑霖
朝代：宋
体裁：七言律诗

听得敷纶天上头，二星交会玉虹流。风生三路军容壮，春到双江喜气浮。谈笑预知传露布，劝酬只恐促更筹。会看印佩黄金斗，肯羡当年定远侯。
水调歌头·甲辰皖山寄治中秋招客
作者：郑霖
朝代：宋
体裁：词

甫营亭子小，花柳斩新裁。衰翁馀暇，何妨领客少徘徊。堪叹人生离合，恰似燕莺来往，光景暗中催。芦荻晚风起，明月满沙堆。去年秋，如此夜，有谁陪。欲挽天河无路，满眼总尘埃。未了痴儿官事，行止从来难定，又趣到苏台。不作别离句，共醉十分杯。
淳祐己酉月正人日春雨堂宴三学同舍即事
作者：郑霖
朝代：宋
体裁：七言律诗

十年随牒访三高，不觉星星上鬓毛。尚忆齑盐形夜梦，聊因椒柏荐春醪。文盟再会知何日，臭味相投属我曹。总是虞庠旧培植，致君当不愧夔皋。
赠无择老禅因观稼
作者：郑霖
朝代：宋

两年风雨为民愁，那得偷閒物外游。谁谓秋鸿留爪甲，吴侬一稔展眉头。每谒祠堂憩虎邱，山僧煮茗雪花浮。陆泉便作曹溪会，引得清风话未休。
赠无择老禅因观稼·其一
作者：郑霖
朝代：宋
体裁：七言绝句

两年风雨为民愁，那得偷閒物外游。谁谓秋鸿留爪甲，吴侬一稔展眉头。
赠无择老禅因观稼·其二
作者：郑霖
朝代：宋

每谒祠堂憇虎邱，山僧煮茗雪花浮。
陆泉便作曹溪会，引得清风话未休。
赠无择老禅因观稼·其二
作者：郑霖
朝代：宋

每谒祠堂憩虎邱，山僧煮茗雪花浮。陆泉便作曹溪会，引得清风话未休。
集仙纳凉
作者：郑霖
朝代：宋

县滩如沸鼎，玄馆足清幽。竹径不留暑，莲池先借秋。学仙师有诀，恋禄我怀羞。安得双凫舄，乘风八极游。
集仙纳凉
作者：郑霖
朝代：宋

县滩如沸鼎，玄馆足清幽。
竹径不留暑，莲池先借秋。
学仙师有诀，恋禄我怀羞。
安得双鳬舄，乘风八极游。
支提禅寺
作者：郑鬲
朝代：宋

卓锡千峰裏，空门壮大观。
雨余双屐冷，风杪一灯寒。
蜗篆团真偈，龙沙绝野干。
婆娑参佛果，登眺已忘餐。
支提禅寺
作者：郑鬲
朝代：宋

卓锡千峰里，空门壮大观。雨馀双屐冷，风杪一灯寒。蜗篆团真偈，龙沙绝野干。婆娑参佛果，登眺已忘餐。
端砚铭
作者：郑魁
朝代：宋
体裁：五言律诗

仙翁种玉芝，耕得紫玻璃。磨出海鲸血，凿成天马蹄。润应通月窟，洗合就云溪。常恐魍魉夺，山行亦自携。
题松风馆
作者：郑魏珽
朝代：宋
体裁：七言律诗

一壑萧然万里间，此身落得似云閒。蹁跹野鹤身同逸，来往樵人语不关。瑶草茂时春淡荡，乱溪交处水潺湲。偶怀知己携琴去，十里松风未出山。
山房
作者：郑鼎夫
朝代：宋

冉冉云生石，柴扉半掩深。
余春归草意，积雪负葵心。
老去忽自笑，兴来时独斟。
闲中参物理，何处一蝉吟。
山房
作者：郑鼎夫
朝代：宋

冉冉云生石，柴扉半掩深。馀春归草意，积雪负葵心。老去忽自笑，兴来时独斟。闲中参物理，何处一蝉吟。
张子房
作者：郑鼎夫
朝代：宋
体裁：七言绝句

功成便趁赤松游，未必神仙事可求。想得当时重借箸，为君谋了为身谋。
仆公山思杏丹仙
作者：郝以中
朝代：宋

风雷龙虎惊州牧，一去朝天更不还。岩拆杏花空烂熳，泉盈丹井尚潺湲。岭头猿起凄凉叹，洞口云归寂寞闲。登览几回馀怅望，只闻人道仆公山。
仆公山思杏丹仙
作者：郝以中
朝代：宋

风雷龙虎惊州牧，一去朝天更不还。
岩拆杏花空烂熳，泉盈丹井尚潺湲。
岭头猿起凄凉嘆，洞口云归寂寞闲。
登览几回余怅望，只闻人道仆公山。
僕公山思杏丹仙
作者：郝以中
朝代：宋

風雷龍虎驚州牧，一去朝天更不還。
巖拆杏花空爛熳，泉盈丹井尚潺湲。
嶺頭猿起凄涼嘆，洞口雲歸寂寞閑。
登覽幾回餘悵望，只聞人道僕公山。
喜迁莺·风云际会
作者：郝子直
朝代：宋
体裁：词

风云际会。自军兴勋业，唯公屈指。中镝红心，骄虏胆丧，中正已回天意。采石扶危鏖战，激励熊罴乘势。震天地，沮金狄百万，元颜诛毙。英卫。摅红气，寰海共欣，雪恨亡胡岁。宸眷褒功，华衮貂蝉，荣拜济时左揆。圣君用贤终始，肯使留侯谦退。后范蠡，愿永佐中兴，庄椿同纪。
画堂春
作者：郝子直
朝代：宋

画堂当日诞今辰。庆门人降西真。一杯千岁祝遐龄。莫厌频斟。
不愿头白还黑，不愿齿落重生。但容艳只如今。寿等松椿。
画堂春·华堂当日诞今辰
作者：郝子直
朝代：宋
体裁：词

华堂当日诞今辰。庆门人降西真。一杯千岁祝遐龄。莫厌频斟。不愿头白还黑，不愿齿落重生。但容艳只如今。寿等松椿。
湘山寺
作者：郝显
朝代：宋

偃蹇苍松锁翠岩，邦人云是古湘山。寺穿石磴高低处，塔耸云烟吞吐间。物外岂知尘世事，个中只许老僧閒。我来策杖登临罢，落日归鸦自往还。
湘山寺
作者：郝显
朝代：宋

偃蹇苍松锁翠岩，邦人云是古湘山。
寺穿石磴高低处，塔耸云烟吞吐间。
物外岂知尘世事，箇中只许老僧閒。
我来策杖登临罢，落日归鸦自往还。
宣和癸卯登浮光山
作者：郝某
朝代：宋

呼舟入境陟崔嵬，今日登临慰昔怀。
览胜凌虚缘绝磴，凭高索句付磨崖。
松声夜落千年洞，山势晴连万里淮。
仙蹟空遗丹井在，宦尘行叹老筋骸。
宣和癸卯登浮光山
作者：郝某
朝代：宋

呼舟入境陟崔嵬，今日登临慰昔怀。览胜淩虚缘绝磴，凭高索句付磨崖。松声夜落千年洞，山势晴连万里淮。仙迹空遗丹井在，宦尘行叹老筋骸。
宣和癸卯登浮光山
作者：郝某
朝代：宋

呼舟入境陟崔嵬，今日登臨慰昔懷。
覽勝淩虛緣絕磴，憑高索句付磨崖。
松聲夜落千年洞，山勢晴連萬里淮。
仙蹟空遺丹井在，宦塵行歎老筋骸。
湘山寺
作者：郝顯
朝代：宋

偃蹇蒼松鎖翠巖，邦人云是古湘山。
寺穿石磴高低處，塔聳雲烟吞吐間。
物外豈知塵世事，箇中只許老僧閒。
我來策杖登臨罷，落日歸鴉自往還。
呈王荆公
作者：郟亶
朝代：宋

十里松陰蔣子山，暮煙收盡梵宮寬。
夜深更向紫微宿，坐久始知凡骨寒。
一派石泉流沆瀣，數庭霜竹顫琅玕。
大鵬汎有摶風便，還許鷦鷯附羽翰。
太倉隆福寺創觀音院以詩百韵寄妙觀大師且呈鄉中諸親舊
作者：郟亶
朝代：宋

珍重妙觀師，書來再三讀。
不蒙促歸計，乃憂曠箋牘。
疑師未相知，待我尚塵俗。
竊聞構新殿，東畔建廊屋。
聖像已完布，舍利應祈祝。
其餘雖未備，想亦漸周足。
凡事在臻牢，慎勿尚遄速。
堂基不厭高，磉窠須剩築。
閒架莫求大，却須擇良木。
椽桷貴稠直，楣栱要恒篤。
但得規摹成，不憂無人續。
五年縱未就，十年亦未蹙。
今生不能了，後世亦修復。
中庭要寬廣，從舍須團簇。
堂前種杉檜，方丈植慈竹。
冬青繞周遭，夏初香馥郁。
松篁又次之，瀟灑快胸腹。
園中開數徑，晚步散踡跼。
沿階種藥苗，乘閒采盈掬。
川芎并地黄，幽蘭間甘菊。
泡水須麥門，熬湯要鶑粟。
蘘莪并狗杞，可以備蔬蔌。
葵藿及雞冠，可以悅心目。
橘柚耀金苞，鎗旗資茗粥。
四時皆要用，一奴長灌沃。
地形或褊隘，後牆可展撲。
東榮有園池，幽小類棋局。
長土可裁削，凡材宜斬斸。
使之稍清曠，可以蠲煩溽。
秋至芙蕖紅，春來鴨頭淥。
撥剌有魴鯉，優游棲雁鶩。
菱芡交加生，藻荇參差畜。
采嚼齒牙香，牽挽襟裾綠。
可以娛賓朋，可以施水陸。
穿渠繞吾院，高下相聯屬。
畎引發新聲，潺湲若山谷。
細事宜先治，大道在勤督。
晨經勸羣庶，夜講誨幽獨。
午間略行道，睡魔可降伏。
智燈照昏迷，慧刀破貪慾。
若夫潤澤事，在師更崇肅。
爲山貴覆簣，彈冠重初沐。
葷羶勿放入，酒會當遠逐。
諸宅或相混，此詩可約束。
庶令百里人，外悅更心服。
從善若轉圜，慕義如湊輻。
悟者味醍醐，昧者隔紗縠。
病者解顛倒，强者銷忿毒。
昆蟲與草芥，一一霑慧福。
顧此區區心，提孩已懷蓄。
十三聽先訓，觀音爲眷屬。
二十學於寺，有意重蓋覆。
誦書小松下，夜驚老僧宿。
老僧睡不穩，冥心生毀讟。
夢一白衣人，戒言勿輕觸。
淩晨來謝我，道此頗慚恧。
因知此大緣，聖心已潛屬。
故余昔欲仕，先此治軒塾。
無端赴辟書，萬里走炎燠。
因緣論時事，乍榮復深辱。
連延未能歸，非敢戀方穀。
上欲榮二親，次欲芘諸族。
妻封子可任，行將謝微祿。
屯邅累見迫，神靈若相促。
前日除永甯，君恩殊委曲。
風物似京華，民醇無犴獄。
月給五十千，歲租三百斛。
茲事爲未了，力辭求倅睦。
尚念雖近鄉，官身甚羈拲。
黽勉終此任，庶幾堪退縮。
驅馳六十年，今朝方自贖。
可爲林下遊，放曠比麋鹿。
幽園創書館，諸子弄黄軸。
靜室爇名香，與師評梵竺。
寺僧必欽嚮，師應勤訓育。
童蒙儻來叩，我亦當善告。
四季飯鄉人，三冬辦民浴。
老姑與老姊，就可報恩鞠。
季弟與羣姪，日可講驩穆。
人生能幾何，此樂難盡錄。
惟師本英豪，少小已良淑。
傳經建精藍，飯衆邁高躅。
飄然西北來，聲華滿京轂。
名山及鉅院，諸公意勤縟。
師皆力辭避，許我歸林麓。
茲惟吾二人，密約有昔夙。
然能蹈此語，沙金石中玉。
吾身方困躓，師譽正彪襮。
吾歸不爲艱，師退良難卜。
飛雲謾出山，至寶欣還匵。
素志幸已酬，忘言目相矚。
幽顯若相佑，成就在忽倏。
內外期兩立，緇素更純熟。
惟吾二人者，可以共藏六。
松江多波濤，西山鳴橡檞。
台嶺誇石梁，廬阜詫飛瀑。
與師結真賞，輕舉效鴻鵠。
相將老此身，嘯歌隨寢餗。
數終或歸去，任緣順所欲。
却觀今日事，猶如夢中燭。
失鶴
作者：郟亶
朝代：宋

久鎖沖天鶴，金籠忽自開。
無心戀池沼，有意出塵埃。
鼓翼離幽砌，凌雲上紫臺。
應陪鸞鳳侶，仙島任徘徊。
隠潭
作者：郟修輔
朝代：宋

在昔知何人，鑿破青山骨。
飛泉直下來，千尺瀉倏忽。
兩壁蒼翠間，一陣風雷突。
傍無塵埃蹤，中有蛟龍窟。
寒氣不可響，猛勢豈能屈。
安得當旱年，爲霖濟羣物。
爲簡公約賦素琴堂
作者：郟僑
朝代：宋

素琴之堂虛且清，素琴之韻淪杳冥。
神閑意定默自鳴，宮商不動誰與聽。
堂中道人骨不俗，貌龐形端顔瑩玉。
我嘗見之醒心目，寧必絲桐絃斷續。
嗚乎靖節已死不復聞，成虧相半疑昭文。
阮手鍾耳相吐吞，素琴之道詎可論。
道人道人聽我語，紛紛世俗誰師古。
金徽玉軫方步武，虛堂榜名無自苦。
訪淩峰賢上人
作者：郟僑
朝代：宋

步入淩峰閣，尋師師未歸。
憑欄寂無語，唯見白雲飛。
訪翠微邈上人
作者：郟僑
朝代：宋

行客倦奔馳，尋日到翠微。
相看無俗語，一笑任天機。
曲沼淡寒玉，橫山鎖落暉。
情根枯未得，愛此幾忘歸。
判幸倅求免稅丁
作者：郢州太守
朝代：宋

松垣筆力破蒼溟，欲援任濤免稅丁。
一段風流好公案，錦江重寫入圖經。
判幸倅求免税丁
作者：郢州太守
朝代：宋

松垣笔力破苍溟，欲援任涛免税丁。一段风流好公案，锦江重写入图经。
贈林次齡
作者：部使者
朝代：宋

戶長盡蠲民不病，室家相慶酒頻沾。
農桑課績無遺恨，循吏聲名并兩都。
赠林次龄
作者：部使者
朝代：宋

户长尽蠲民不病，室家相庆酒频沽。农桑课绩无遗恨，循吏声名并两都。
赠林次龄
作者：部使者
朝代：宋

户长尽蠲民不病，室家相庆酒频沾。
农桑课绩无遗恨，循吏声名并两都。
示女詩
作者：郫城令
朝代：宋

深宮富貴事風流，莫忘生身老骨頭。
因與太師歡笑處，爲吾方便覓彭州。
菩萨蛮·卖饧天气箫声软
作者：郭□□
朝代：宋
体裁：词

卖饧天气箫声软。午院水沉烟未断。睡起补残眉。红绵入镜迟。霎时开笑靥。花上看双蝶。新月上帘钩。相思不断头。
菩薩蠻
作者：郭□□
朝代：宋

賣餳天氣簫聲軟。午院水沉煙未斷。睡起補殘眉。紅綿入鏡遲。霎時開笑靨。花上看雙蝶。新月上簾鉤。相思不斷頭。
句
作者：郭三益
朝代：宋

晓鸟啼哑哑，游子初去家。去家向何许，雪暗天一涯。举头语天公，慇勤推日车。
句·其一
作者：郭三益
朝代：宋
体裁：句

晓鸟啼哑哑，游子初去家。去家向何许，雪暗天一涯。
句·其一
作者：郭三益
朝代：宋

曉鳥啼啞啞，游子初去家。
去家向何許，雪暗天一涯。
句·其二
作者：郭三益
朝代：宋

举头语天公，慇勤推日车。
句·其二
作者：郭三益
朝代：宋

举头语天公，慇懃推日车。
句·其二
作者：郭三益
朝代：宋

舉頭語天公，慇懃推日車。
流花亭
作者：郭三益
朝代：宋
体裁：五言律诗

面幽连野色，审曲带城闉。但见流花水，难寻避世人。蟠桃知几熟，藓洞谩长春。税驾追前事，踌躇要路津。
流花亭
作者：郭三益
朝代：宋

面幽連野色，審曲带城闉。
但見流花水，難尋避世人。
蟠桃知幾熟，蘚洞謾長春。
稅駕追前事，躊躇要路津。
游日山
作者：郭三益
朝代：宋
体裁：七言律诗

洗光朝日上旋旋，瑞色分临此地先。门迥帆收江市密，山深龙卧海潭圆。静然柏子听幽偈，閒立苔痕问小禅。莫讶潮平归渡晚，斯游有意已三年。
遊日山
作者：郭三益
朝代：宋

洗光朝日上旋旋，瑞色分臨此地先。
門迥帆收江市密，山深龍卧海潭圓。
靜然柏子聽幽偈，閒立苔痕問小禪。
莫訝潮平歸渡晚，斯遊有意已三年。
韋羌山式公綠筠庵詩
作者：郭三益
朝代：宋

道人棲碧山，雲居在空曲。
十年海潮音，利物緣已熟。
更尋妙高頂，超然具幽築。
古木插空青，寒筠抱巖綠。
時携貝葉書，步入深林讀。
雲衣冷蕭條，靜對含烟玉。
客來境非喧，客去境自足。
宵眠護禪虎，晝引銜花鹿。
庵中三昧語，藥我貪瞋毒。
何當脫雙鳬，藜杖追高躅。
韦羌山式公绿筠庵诗
作者：郭三益
朝代：宋

道人栖碧山，云居在空曲。十年海潮音，利物缘已熟。更寻妙高顶，超然具幽筑。古木插空青，寒筠抱岩绿。时携贝叶书，步入深林读。云衣冷萧条，静对含烟玉。客来境非喧，客去境自足。宵眠护禅虎，昼引衔花鹿。庵中三昧语，药我贪瞋毒。何当脱双凫，藜杖追高躅。
韦羌山式公绿筠庵诗
作者：郭三益
朝代：宋

道人栖碧山，云居在空曲。
十年海潮音，利物缘已熟。
更寻妙高顶，超然具幽筑。
古木插空青，寒筠抱岩绿。
时携贝叶书，步入深林读。
云衣冷萧条，静对含烟玉。
客来境非喧，客去境自足。
宵眠护禅虎，昼引衔花鹿。
庵中三昧语，药我贪瞋毒。
何当脱双鳬，藜杖追高躅。
題仙居南峰寺藍光軒
作者：郭三益
朝代：宋

山光竹影交寒輝，下有碧浸吹漣漪。
沙痕隠隠白鳥去，石聲鑿鑿扁舟歸。
芝蘭發香禪味遠，雲霧吐秀人家稀。
須知春事不可挽，杜鵑已繞林中飛。
題南嶽寺
作者：郭三益
朝代：宋

古木陰森梵帝家，簾泉一酌試新芽。
官符星火催春焙，却使山僧怨白蛇。
題多福院分翠軒
作者：郭三益
朝代：宋

平生但愛山中寺，此日來看竹外山。
心境頓開清浄想，客塵無復更相關。
題廣度院
作者：郭三益
朝代：宋

羲和均四時，曜靈有急節。
沈迷簿領書，坐歎春事歇。
及茲新雨收，西郊軔初發。
蒼頑山氣嘉，奔悍溪流活。
風驚麥翻浪，水浄秧抽髮。
漸窮蕭寺幽，頓使煩襟豁。
蜂喧釀蜜翅，鳥落啼林血。
高僧日無事，種朮畦畝闊。
綠苗已紓紓，紫花行復結。
吾欲訪長生，終歲期採擷。
题仙居南峰寺蓝光轩
作者：郭三益
朝代：宋

山光竹影交寒辉，下有碧浸吹涟漪。沙痕隐隐白鸟去，石声凿凿扁舟归。芝兰发香禅味远，云雾吐秀人家稀。须知春事不可挽，杜鹃已绕林中飞。
题仙居南峰寺蓝光轩
作者：郭三益
朝代：宋

山光竹影交寒辉，下有碧浸吹涟漪。
沙痕隠隠白鸟去，石声凿凿扁舟归。
芝兰发香禅味远，云雾吐秀人家稀。
须知春事不可挽，杜鹃已绕林中飞。
题南岳寺
作者：郭三益
朝代：宋
体裁：七言绝句

古木阴森梵帝家，帘泉一酌试新芽。官符星火催春焙，却使山僧怨白蛇。
题多福院分翠轩
作者：郭三益
朝代：宋

平生但爱山中寺，此日来看竹外山。心境顿开清净想，客尘无复更相关。
题多福院分翠轩
作者：郭三益
朝代：宋

平生但爱山中寺，此日来看竹外山。
心境顿开清浄想，客尘无復更相关。
题广度院
作者：郭三益
朝代：宋

羲和均四时，曜灵有急节。沈迷簿领书，坐叹春事歇。及兹新雨收，西郊轫初发。苍顽山气嘉，奔悍溪流活。风惊麦翻浪，水净秧抽发。渐穷萧寺幽，顿使烦襟豁。蜂喧酿蜜翅，鸟落啼林血。高僧日无事，种朮畦亩阔。绿苗已纾纾，紫花行复结。吾欲访长生，终岁期采撷。
题广度院
作者：郭三益
朝代：宋

羲和均四时，曜灵有急节。
沈迷簿领书，坐叹春事歇。
及兹新雨收，西郊轫初发。
苍顽山气嘉，奔悍溪流活。
风惊麦翻浪，水浄秧抽髮。
渐穷萧寺幽，顿使烦襟豁。
蜂喧酿蜜翅，鸟落啼林血。
高僧日无事，种朮畦亩阔。
绿苗已纾纾，紫花行復结。
吾欲访长生，终岁期采撷。
澹山岩
作者：郭三聘
朝代：宋

忆昔游澹岩，文社四为侣。
相逢各年少，抱负俱有素。
训狐圣得知，夜半叫已屡。
主人知客来，倒屣相告语。
且言龙王神，多有灵异处。
殷勤叩科名，吉兆齐确许。
未成三先达，陆续霄汉去。
转盼三十载，独我尚困沮。
行将贾余勇，犹幸有孤注。
乘兴偶重游，寓敬香一炷。
再拜问龙王，前约何可岁。
朱衣愿点头。成就在此举。
拟欲鑱坚珉，纪此一奇趣。
澹山岩
作者：郭三聘
朝代：宋

忆昔游澹岩，文社四为侣。
相逢各年少，抱负俱有素。
训狐圣得知，夜半叫已屡。
主人知客来，倒屣相告语。
且言龙王神，多有灵异处。
殷勤叩科名，吉兆齐确许。
未成三先达，陆续霄汉去。
转盼三十载，独我尚困沮。
行将贾余勇，犹幸有孤注。
乘兴偶重游，寓敬香一炷。
再拜问龙王，前约何可负。
朱衣愿点头，成就在此举。
拟欲镵坚珉，纪此一奇趣。
澹山岩
作者：郭三聘
朝代：宋

忆昔游澹岩，文社四为侣。相逢各年少，抱负俱有素。训狐圣得知，夜半叫已屡。主人知客来，倒屣相告语。且言龙王神，多有灵异处。殷勤叩科名，吉兆齐确许。未成三先达，陆续霄汉去。转盼三十载，独我尚困沮。行将贾馀勇，犹幸有孤注。乘兴偶重游，寓敬香一炷。再拜问龙王，前约何可负。朱衣愿点头，成就在此举。拟欲镵坚珉，纪此一奇趣。
澹山巖
作者：郭三聘
朝代：宋

憶昔遊澹巖，文社四爲侶。
相逢各年少，抱負俱有素。
訓狐聖得知，夜半叫已屢。
主人知客來，倒屣相告語。
且言龍王神，多有靈異處。
殷勤叩科名，吉兆齊確許。
未成三先達，陸續霄漢去。
轉盼三十載，獨我尚困沮。
行將賈餘勇，猶幸有孤注。
乘興偶重游，寓敬香一炷。
再拜問龍王，前約何可負。
朱衣願點頭，成就在此舉。
擬欲鑱堅珉，紀此一奇趣。
乌夜啼
作者：郭世模
朝代：宋

碧烟障楼天欲暮，飞乌夜集芜城戍。云外毕逋衔尾来，月明腷膊同枝语。楼中有人辍机杼，玉笙怨咽凝江雾。惆怅幽凄夜未阑，桂树秋风兰叶露。
乌夜啼
作者：郭世模
朝代：宋

碧烟障楼天欲暮，飞乌夜集芜城戍。
云外毕逋衔尾来，月明腷膊同枝语。
楼中有人辍机杼，玉笙怨咽凝江雾。
惆怅幽栖夜未阑，桂树秋风兰叶露。
南歌子
作者：郭世模
朝代：宋

玉盞浮瓊蟻，金奩吐翠虯。醉鄉歸路接溫柔。暗卜幽期低約、笑藏鬮。索去眉先鎖，將言淚已流。小窗移火更遲留。自剔燈花油涴、玉搔頭。
南歌子
作者：郭世模
朝代：宋

玉醆浮琼蚁，金奁吐翠虬。醉乡归路接温柔。暗卜幽期低约、笑藏阄。
索去眉先锁，将言泪已流。小窗移火更迟留。自剔灯花油涴、玉搔头。
南歌子·玉盏浮琼蚁
作者：郭世模
朝代：宋
体裁：词

玉盏浮琼蚁，金奁吐翠虬。醉乡归路接温柔。暗卜幽期低约、笑藏阄。索去眉先锁，将言泪已流。小窗移火更迟留。自剔灯花油涴、玉搔头。
念奴娇·光风转蕙
作者：郭世模
朝代：宋
体裁：词

光风转蕙，泛崇兰、漠漠满城飞絮。金谷楼危山共远，几点亭亭烟树。枝上残花，胭脂满地，乱落如红雨。青春将暮，玉箫声在何处。无端天与娉婷，帘钩鹦鹉，梦断闻残语。玉骨瘦来无一把，手挹罗衣看取。江北江南，灵均去后，谁采苹花与。香销云散，断魂分付潮去。
念奴娇·光风转蕙
作者：郭世模
朝代：宋

光风转蕙，泛崇兰、漠漠满城飞絮。金谷楼危山共远，几点亭亭烟树。枝上残花，胭脂满地，乱落如红雨。青春将暮，玉箫声在何处。
无端天与娉婷，帘钩鹦鹉，梦断闻残语。玉骨瘦来无一把，手挹罗衣看取。江北江南，灵均去后，谁采蘋花与。香销云散，断魂分付潮去。
朝中措
作者：郭世模
朝代：宋

青燈聽雨夜荒涼。歸夢苦難長。坐想玉奩鴛錦，空餘臂粉衣香。枕邊共語，窗前執手，簾外啼妝。也是平生薄倖，須還幾度思量。
朝中措·青灯听雨夜荒凉
作者：郭世模
朝代：宋
体裁：词

青灯听雨夜荒凉。归梦苦难长。坐想玉奁鸳锦，空馀臂粉衣香。枕边共语，窗前执手，帘外啼妆。也是平生薄幸，须还几度思量。
浣溪沙
作者：郭世模
朝代：宋

幾點胭脂印指紅。一雙蛾綠斂眉濃。夜寒綃帳燭花融。剩炷龍涎燻骨冷，旋調銀液鎮心忪。整鬟羞顧半嬌慵。
浣溪沙·几点胭脂印指红
作者：郭世模
朝代：宋
体裁：词

几点胭脂印指红。一双蛾绿敛眉浓。夜寒绡帐烛花融。剩炷龙涎熏骨冷，旋调银液镇心忪。整鬟羞顾半娇慵。
烏夜啼
作者：郭世模
朝代：宋

碧煙障樓天欲暮，飛烏夜集蕪城戍。
雲外畢逋銜尾來，月明腷膊同枝語。
樓中有人輟機杼，玉笙怨咽凝江霧。
惆悵幽棲夜未闌，桂樹秋風蘭葉露。
瑞鷓鴣
作者：郭世模
朝代：宋

傾城一笑得留人。舞罷嬌娥斂黛愁。明月寶韝金洛臂，翠瓊花珥碧搔頭。晴雲片雪腰支嫋，晚吹微波眼色秋。清露亭皋芳草綠，輕綃軟掛玉簾鉤。
瑞鹤仙·云阶连月地
作者：郭世模
朝代：宋
体裁：词

云阶连月地。记旧游、身在温柔乡里。花阴透窗绮。罗衾拥残梦，流莺惊起。银瓶水沸。待梳妆、屏风共倚。看情眉恨眼，宿粉剩香，乱愁无际。长记。多情消减，宋玉连墙，茂陵同里。离怀似水。天涯路，叹愁悴。想鸳机织锦，鸾台窥镜，秦丝幽怨未已。好归去、共把琴书，倚娇扶醉。
瑞鹧鸪·倾城一笑得留人
作者：郭世模
朝代：宋
体裁：词

倾城一笑得留人。
舞罢娇娥敛黛愁。
明月宝鞲金洛臂，翠琼花珥碧搔头。
晴云片雪腰支袅，晚吹微波眼色秋。
清露亭皋芳草绿，轻绡软挂玉帘钩。
瑞鹧鸪·席上
作者：郭世模
朝代：宋

倾城一笑得人留。舞罢娇娥敛黛愁。明月宝鞲金络臂，翠琼花珥碧搔头。晴云片雪腰支袅，晚吹微波眼色秋。清露亭皋芳草绿，轻绡软挂玉帘钩。
短歌行
作者：郭世模
朝代：宋

天东衔烛龙，光景照四溟。羲和揽龙辔，鞭策日夜征。露华以春晖，霜叶当秋零。危柱无弱弦，急辕无留旌。华发不再绿，彫颜宁重荣。良辰足行乐，羁旅难为情。乌程有美饷，为人驻颓龄。玉指陈兰藉，歌钟閒鸾笙。短章可娱日，意气聊相倾。
短歌行
作者：郭世模
朝代：宋

天东衔烛龙，光景照四溟。
羲和揽龙辔，鞭策日夜征。
露华以春晖，霜叶当秋零。
危柱无弱絃，急辕无留旌。
华髮不再绿，雕颜宁重荣。
良辰足行乐，羁旅难为情。
乌程有美饷，为人驻颓龄。
玉指陈兰藉，歌钟閒鸾笙。
短章可娱日，意气聊相倾。
短歌行
作者：郭世模
朝代：宋

天東銜燭龍，光景照四溟。
羲和攬龍轡，鞭策日夜征。
露華以春暉，霜葉當秋零。
危柱無弱絃，急轅無留旌。
華髮不再綠，彫顔寧重榮。
良辰足行樂，羈旅難爲情。
烏程有美餉，爲人駐頹齡。
玉指陳蘭藉，歌鍾閒鸞笙。
短章可娛日，意氣聊相傾。
長歌行
作者：郭世模
朝代：宋

若木無停陰，積石無還流。
葵藿變旦莫，蟪蛄疑春秋。
寸晷輕尺璧，神功寧九州。
仰思坐待旦，禮樂隆成周。
君子不可閒，努力崇嘉猷。
當思竹帛載，不爲鬢髮羞。
长歌行
作者：郭世模
朝代：宋

若木无停阴，积石无还流。葵藿变旦莫，蟪蛄疑春秋。寸晷轻尺璧，神功宁九州。仰思坐待旦，礼乐隆成周。君子不可閒，努力崇嘉猷。当思竹帛载，不为鬓发羞。
长歌行
作者：郭世模
朝代：宋

若木无停阴，积石无还流。
葵藿变旦莫，蟪蛄疑春秋。
寸晷轻尺璧，神功宁九州。
仰思坐待旦，礼乐隆成周。
君子不可閒，努力崇嘉猷。
当思竹帛载，不为鬓髮羞。
題清芬閣
作者：郭世模
朝代：宋

視世軒裳一露螢，平生苦節抱遺經。
卧雲句好傳弟子，釣瀨名高齊客星。
尚想臞儒在山澤，空留遺廟落丹青。
發揮家傳標潜德，奕奕元孫有典刑。
题清芬阁
作者：郭世模
朝代：宋
体裁：七言律诗

视世轩裳一露萤，平生苦节抱遗经。卧云句好传弟子，钓濑名高齐客星。尚想臞儒在山泽，空留遗庙落丹青。发挥家传标潜德，奕奕元孙有典刑。
游东禅院
作者：郭之义
朝代：宋
体裁：五言律诗

地去关城远，无人伴访寻。泉流溪路窄，石耸洞门深。紫翠烟岚懋，清凉竹树阴。重来应更□，□日解尘襟。
遊東禪院
作者：郭之義
朝代：宋

地去關城遠，無人伴訪尋。
泉流溪路窄，石聳洞門深。
紫翠烟嵐懋，清凉竹樹陰。
重來應更□，□日解塵襟。
五洩山
作者：郭亢
朝代：宋
体裁：七言律诗

不到兹山三十年，重来风物自依然。两源秋色排千嶂，五级泉声落半天。绝唱尚传闲老句，幽栖犹想默诗禅。回头迥与尘寰隔，何必蓬莱始是仙。
五洩山
作者：郭亢
朝代：宋

不到茲山三十年，重來風物自依然。
兩源秋色排千嶂，五級泉聲落半天。
絕唱尚傳閑老句，幽棲猶想默詩禪。
回頭迥與塵寰隔，何必蓬萊始是仙。
分菊
作者：郭仁
朝代：宋

小畦香雨碧颸颸，分得新苗旋作籬。
爲待繁英供採掇，故尋異本鬭芳奇。
野人自愛編青障，老圃先教擁綠泥。
濁酒預拚重九約，狂風莫損最高枝。
分菊
作者：郭仁
朝代：宋
体裁：七言律诗

小畦香雨碧飔飔，分得新苗旋作篱。为待繁英供采掇，故寻异本斗芳奇。野人自爱编青障，老圃先教拥绿泥。浊酒预拚重九约，狂风莫损最高枝。
村居
作者：郭仁
朝代：宋
体裁：五言绝句

移家杨柳湾，小筑田家坞。一宵春雨晴，满地菜花吐。
村居
作者：郭仁
朝代：宋

移家楊柳灣，小築田家塢。
一宵春雨晴，滿地菜花吐。
薇山书室为朱惟节赋
作者：郭仁
朝代：宋

幽意旷何许，逃名东海傍。卜邻惟拜石，览胜不赍粮。帙散兰亭近，书探禹穴忙。紫薇山畔月，流照有馀光。
薇山书室为朱惟节赋
作者：郭仁
朝代：宋

幽意旷何许，逃名东海傍。
卜隣惟拜石，览胜不赍粮。
帙散兰亭近，书探禹穴忙。
紫薇山畔月，流照有余光。
薇山書室爲朱惟節賦
作者：郭仁
朝代：宋

幽意曠何許，逃名東海傍。
卜隣惟拜石，覽勝不齎糧。
帙散蘭亭近，書探禹穴忙。
紫薇山畔月，流照有餘光。
赠梦英大师
作者：郭从义
朝代：宋

云水僧来说我师，换鹅书札转高奇。挥毫传下千年字，贞石曾留几处碑。混俗市廛人莫测，和光踪迹鹤应知。莲花结社须容我，不似陶潜爱湿卮。
赠梦英大师
作者：郭从义
朝代：宋

水僧来说我师，换鹅书札转高奇。
挥毫传下千年字，贞石曾留几处碑。
混俗市廛人莫测，和光踪迹鹤应知。
莲花结社须容我，不似陶潜爱湿巵。
赠何中立
作者：郭从周
朝代：宋
体裁：七言绝句

三字从来月正圆，一麾从此出秦关。钱塘春色浓如酒，贪醉花间卧不还。
隆庆府
作者：郭令孙
朝代：宋
体裁：七言绝句

翠壁苍崖万仞危，势如天险限坤维。山带岷峨千里秀，栈连秦汉两川驰。
隆慶府
作者：郭令孫
朝代：宋

翠壁蒼崖萬仞危，勢如天險限坤維。
山带岷峨千里秀，棧連秦漢兩川馳。
江神子/江城子
作者：郭仲宣
朝代：宋
体裁：词

腊寒犹重见年芳。为花忙。傍雕墙。准拟巡檐，一笑但清狂。冷蕊疏枝浑不奈，凭折取，泛清觞。扬州春梦两微茫。记娥妆。耿冰肠。春信全通，何用玉奁香。谁见月斜人去后，疏影乱，蘸寒塘。
江神子·江城子
作者：郭仲宣
朝代：宋

臘寒猶重見年芳。為花忙。倚雕牆。準擬巡簷，一笑但清狂。冷蕊疏枝渾不奈，憑摺取，泛清觴。揚州春夢兩微茫。記娥妝。耿冰腸。春信全通，何用玉奩香。誰見月斜人去後，疏影亂，蘸寒塘。
江神子·江城子·腊寒犹重见年芳
作者：郭仲宣
朝代：宋
体裁：词

腊寒犹重见年芳。为花忙。倚雕墙。准拟巡檐，一笑但清狂。冷蕊疏枝浑不奈，凭折取，泛清觞。扬州春梦两微茫。记娥妆。耿冰肠。春信全通，何用玉奁香。谁见月斜人去后，疏影乱，蘸寒塘。
玉楼春·靓妆才学春无价
作者：郭仲循
朝代：宋
体裁：词

靓妆才学春无价。腮粉额黄宫样画。妖娆闲倚曲阑边，孤净不胜微月下。牵情群蕊临风亚。惜恐苍苔和雨借。何如相傍玉楼人，芳酒绣筵红烛夜。
玉樓春
作者：郭仲循
朝代：宋

靚妝才學春無價。腮粉額黃宮樣畫。妖嬈閒倚曲闌邊，孤淨不勝微月下。牽情群蕊臨風亞。惜恐蒼苔和雨借。何如相傍玉樓人，芳酒繡筵紅燭夜。
与周思伯明上人集庆善禅房
作者：郭仲敬
朝代：宋
体裁：五言律诗

可怪莲花宇，相将倒玉瓶。谈来云吐偈，煮罢石为心。鸟过花阴乱，龙归海气腥。长斋呼米汁，应见佛眉青。
壽淩元春宗伯六十
作者：郭仲敬
朝代：宋

舊是瑶階玉筍班，早乘白鹿出人間。
朝依漢殿參玄典，夕護仙爐煉大還。
三月崆峒傳帝籙，千年姑射駐童顔。
馬家仙井家園在，何事青牛遠渡關。
寿凌元春宗伯六十
作者：郭仲敬
朝代：宋

旧是瑶阶玉筍班，早乘白鹿出人间。
朝依汉殿参玄典，夕护仙炉炼大还。
三月崆峒传帝录，千年姑射驻童颜。
马家仙井家园在，何事青牛远渡关。
寿淩元春宗伯六十
作者：郭仲敬
朝代：宋
体裁：七言律诗

旧是瑶阶玉笋班，早乘白鹿出人间。朝依汉殿参玄典，夕护仙炉炼大还。三月崆峒传帝箓，千年姑射驻童颜。马家仙井家园在，何事青牛远渡关。
與周思伯明上人集慶善禪房
作者：郭仲敬
朝代：宋

可怪蓮花宇，相將倒玉瓶。
談來雲吐偈，煮罷石爲心。
鳥過花陰亂，龍歸海氣腥。
長齋呼米汁，應見佛眉青。
奉和宫使内翰佳什
作者：郭仲荀
朝代：宋

老来乞得奉祠宫，退食何妨不自公。
任使世情分冷暖，无劳品秩论穹崇。
功名至此休看镜，战伐于今喜挂弓。
梨枣具陈呼稚子，笙歌闲作乐衰翁。
芳菲莫负三春赏，聚散难逢一笑同。
小圃栽培粗伦理，频须把酒殢东风。
奉和宫使内翰佳什
作者：郭仲荀
朝代：宋

老来乞得奉祠宫，退食何妨不自公。任使世情分冷煖，无劳品秩论穹崇。功名至此休看镜，战伐于今喜挂弓。梨枣具陈呼稚子，笙歌闲作乐衰翁。芳菲莫负三春赏，聚散难逢一笑同。小圃栽培粗伦理，频须把酒殢东风。
奉和宮使內翰佳什
作者：郭仲荀
朝代：宋

老來乞得奉祠宮，退食何妨不自公。
任使世情分冷煖，無勞品秩論穹崇。
功名至此休看鏡，戰伐于今喜掛弓。
梨棗具陳呼稚子，笙歌閑作樂衰翁。
芳菲莫負三春賞，聚散難逢一笑同。
小圃栽培粗倫理，頻須把酒殢東風。
窃观太守内翰尚书佳什因以元韵述怀
作者：郭仲荀
朝代：宋
体裁：七言律诗

蚤学诗书愧不成，慨然投笔就功名。少年征逐临穷塞，晚岁优游寓赤城。世路炎凉何足校，宦途宠辱固堪惊。祠庭得请君恩重，退老江山佚性情。
竊觀太守內翰尚書佳什因以元韻述懷
作者：郭仲荀
朝代：宋

蚤學詩書愧不成，慨然投筆就功名。
少年征逐臨窮塞，晚歲優游寓赤城。
世路炎涼何足校，宦途寵辱固堪驚。
祠庭得請君恩重，退老江山佚性情。
題張子正觀察溪風亭
作者：郭仲荀
朝代：宋

廣岸流波遠，清飈襟袖開。
登臨忘畏景，宴息絕纖埃。
逐渡輕雲去，零空細雨來。
斯亭不受暑，歸客意裴回。
题张子正观察溪风亭
作者：郭仲荀
朝代：宋

广岸流波远，清飈襟袖开。
登临忘畏景，宴息绝纤埃。
逐渡轻云去，零空细雨来。
斯亭不受暑，归客意裴回。
题张子正观察溪风亭
作者：郭仲荀
朝代：宋

广岸流波远，清飙襟袖开。登临忘畏景，宴息绝纤埃。逐渡轻云去，零空细雨来。斯亭不受暑，归客意裴回。
兰溪
作者：郭俨
朝代：宋

兰陵山下翠烟浮，溪水潺湲九曲流。
落尽江梅闻铁笛，烟波何处问垂鈎。
兰溪
作者：郭俨
朝代：宋

兰陵山下翠烟浮，溪水潺湲九曲流。落尽江梅闻铁笛，烟波何处问垂钩。
晓睡
作者：郭俨
朝代：宋

村巷閴无事，天明憩黑乡。
草生诗意足，花落梦魂香。
地迥秋供爽，雨余风荐凉。
休令山鸟闹，吾欲傲羲皇。
晓睡
作者：郭俨
朝代：宋

村巷閴无事，天明憩黑乡。
草生诗意足，花落梦魂香。
地迥秋供爽，雨馀风荐凉。
休令山鸟闹，吾欲傲羲皇。
晓睡
作者：郭俨
朝代：宋

村巷阒无事，天明憩黑乡。草生诗意足，花落梦魂香。地迥秋供爽，雨馀风荐凉。休令山鸟闹，吾欲傲羲皇。
曉睡
作者：郭儼
朝代：宋

村巷閴無事，天明憩黑鄉。
草生詩意足，花落夢魂香。
地迥秋供爽，雨餘風薦凉。
休令山鳥閙，吾欲傲羲皇。
蘭溪
作者：郭儼
朝代：宋

蘭陵山下翠烟浮，溪水潺湲九曲流。
落盡江梅聞鐵笛，烟波何處問垂鈎。
灵龟洞
作者：郭允升
朝代：宋
体裁：古风

谁将快剑斫苍石，涌出玉虹三百尺。漭流直注古潭心，卷雾喷空潭影澄。大声隐隐非雷霆，一洗万古山无青。崖崩谷断供奇秀，至今犹有龟蛇灵。我疑神龙宅幽邃，颔有骊珠贪熟睡。为君鞭起跨玉京，坐致商霖藓旱气。
靈龜洞
作者：郭允升
朝代：宋

誰將快劍斫蒼石，湧出玉虹三百尺。
漭流直注古潭心，卷霧噴空潭影澂。
大聲隱隱非雷霆，一洗萬古山無青。
崖崩穀斷供奇秀，至今猶有龜蛇靈。
我疑神龍宅幽邃，頷有驪珠貪熟睡。
爲君鞭起跨玉京，坐致商霖蘚旱氣。
句
作者：郭凤
朝代：宋

遗响箫韶猺尚奏，啼痕湘竹泪新飘。
舜庙
作者：郭凤
朝代：宋

云封舜冢杳难寻，徒取箾韶索九阴。
学讲执中凭古籍，道传精一抱遗心。
五臣山拱如班瑞，二女峯和似鼓琴。
英爽不磨天地老，万年悲泪植篁琳。
舜庙
作者：郭凤
朝代：宋

云封舜冢杳难寻，徒取箾韶索九阴。学讲执中凭古籍，道传精一抱遗心。五臣山拱如班瑞，二女峰和似鼓琴。英爽不磨天地老，万年悲泪植篁琳。
重华岩
作者：郭凤
朝代：宋

重华人逸夏商前，奚取名岩紫洞巅。深入才如窥寸管，仰瞻早已到中天。仙田有迹闲芳草，韶乐无声寄滴泉。遐想温恭游古昔，恍如瞻对听虞弦。
重华岩
作者：郭凤
朝代：宋

重华人逸夏商前，奚取名岩紫洞巅。
深入纔如窥寸管，仰瞻早已到中天。
仙田有迹闲芳草，韶乐无声寄滴泉。
遐想温恭游古昔，恍如瞻对听虞弦。
天聪洞
作者：郭君举
朝代：宋

混沌何年凿，天聪亦强名。
我疑龙窟宅，人说鬼经营。
梯向岩边接，云从洞裏生。
此行顽健甚，脚力十分轻。
天聪洞
作者：郭君举
朝代：宋

混沌何年凿，天聪亦强名。我疑龙窟宅，人说鬼经营。梯向岩边接，云从洞里生。此行顽健甚，脚力十分轻。
维摩室
作者：郭君举
朝代：宋

来问维摩室，因参不二门。一龛间日月，方丈别乾坤。风落岩花暖，雨晴山鸟喧。何当分半席，默坐听潺湲。
维摩室
作者：郭君举
朝代：宋

来问维摩室，因参不二门。
一龛间日月，方丈别干坤。
风落岩花暖，雨晴山鸟喧。
何当分半席，默坐听潺湲。
观音岩
作者：郭君举
朝代：宋
体裁：五言律诗

上得马鞍岭，奇峰应接频。遥看孤绝处，分现普陀身。纳月瓶泉冷，娇春柳黛新。却疑吴道子，貌出此岩真。
龙湫
作者：郭君举
朝代：宋

绝顶龙君宅，深疑与海连。飞来千丈瀑，下润几桑田。噀日虹霓壮，随风雪霰圆。高寒吟未稳，欲去复回旋。
龙湫
作者：郭君举
朝代：宋

绝顶龙君宅，深疑与海连。
飞来千丈瀑，下润几桑田。
噀日虹霓壮，随风雪霰圆。
高寒吟未稳，欲去復迴旋。
天聰洞
作者：郭君舉
朝代：宋

混沌何年鑿，天聰亦强名。
我疑龍窟宅，人說鬼經營。
梯向巖邊接，雲從洞裏生。
此行頑健甚，脚力十分輕。
維摩室
作者：郭君舉
朝代：宋

來問維摩室，因參不二門。
一龕間日月，方丈別乾坤。
風落巖花暖，雨晴山鳥喧。
何當分半席，默坐聽潺湲。
觀音巖
作者：郭君舉
朝代：宋

上得馬鞍嶺，奇峰應接頻。
遥看孤絕處，分現普陀身。
納月瓶泉冷，嬌春柳黛新。
却疑吳道子，貌出此巖真。
龍湫
作者：郭君舉
朝代：宋

絕頂龍君宅，深疑與海連。
飛來千丈瀑，下潤幾桑田。
噀日虹霓壯，隨風雪霰圓。
高寒吟未穩，欲去復迴旋。
首阳山行
作者：郭士道
朝代：宋

首阳山，青巃嵷。上耸紫盖凌瑶空，下周林壑盘苍龙。嵯峨自太古，崒嵂镇寰中。黄河西来绕其下，日夕云气开鸿濛。恍疑鬼神护，又似丹青工。诸峰不敢并，苍翠光玲珑。我生癖性爱山水，见此奇绝摩双瞳。忽忆武王收诸夏，夷齐叩马来山东。风云变化适际会，耻逐龙虎争奇功。归来守岩穴，郁郁抱孤忠。朝采山上蕨，暮拾山下蓬。渴饮涧中水，热眠云外松。既不学赤松子，又不侣商山翁。丹诚耿耿照白日，劲节凛凛摩苍穹。首阳青青万古色，不改夷齐之心胸，直与天地相始终。千载扶名教，二子功无穷。我歌首阳歌未歇，泠然八表生清风。
首阳山行
作者：郭士道
朝代：宋

首阳山，青巃嵷。
上耸紫盖凌瑶空，下周林壑盘苍龙。
嵯峨自太古，崒嵂镇寰中。
黄河西来遶其下，日夕云气开鸿蒙。
恍疑鬼神护，又似丹青工。
诸峰不敢并，苍翠光玲珑。
我生癖性爱山水，见此奇绝摩双瞳。
忽忆武王收诸夏，夷齐叩马来山东。
风云变化适际会，耻逐龙虎争奇功。
归来守岩穴，鬰鬰抱孤忠。
朝采山上蕨，暮拾山下蓬。
渴饮涧中水，热眠云外松。
既不学赤松子，又不侣商山翁。
丹诚耿耿照白日，劲节凛凛摩苍穹。
首阳青青万古色，不改夷齐之心胸，直与天地相始终。
千载扶名教，二子功无穷。
我歌首阳歌未歇，泠然八表生清风。
首陽山行
作者：郭士道
朝代：宋

首陽山，青巃嵷。
上聳紫蓋凌瑶空，下周林壑盤蒼龍。
嵯峨自太古，崒嵂鎮寰中。
黄河西來遶其下，日夕雲氣開鴻濛。
恍疑鬼神護，又似丹青工。
諸峰不敢並，蒼翠光玲瓏。
我生癖性愛山水，見此奇絕摩雙瞳。
忽憶武王收諸夏，夷齊叩馬來山東。
風雲變化適際會，恥逐龍虎爭奇功。
歸來守岩穴，鬰鬰抱孤忠。
朝采山上蕨，暮拾山下蓬。
渴飲澗中水，熱眠雲外松。
既不學赤松子，又不侶商山翁。
丹誠耿耿照白日，勁節凜凜摩蒼穹。
首陽青青萬古色，不改夷齊之心胸，直與天地相始終。
千載扶名教，二子功無窮。
我歌首陽歌未歇，泠然八表生清風。
咏张中孚兄弟
作者：郭奕
朝代：宋
体裁：古风

张中孚，张中彦，江南塞北都行遍。教我如何做列传。
題漫天坡·其一
作者：郭奕
朝代：宋

大漫天是小漫天，小漫天是大漫天。
只因大小漫天後，遂使生靈入四川。
題漫天坡·其二
作者：郭奕
朝代：宋

秦山未盡蜀山來，日照關門兩扇開。
刺史莫嫌迎候遠，相公新送陝西回。
题漫天坡
作者：郭奕
朝代：宋

大漫天是小漫天，小漫天是大漫天。只因大小漫天后，遂使生灵入四川。秦山未尽蜀山来，日照关门两扇开。刺史莫嫌迎候远，相公新送陕西回。
题漫天坡·其一
作者：郭奕
朝代：宋
体裁：七言绝句

大漫天是小漫天，小漫天是大漫天。只因大小漫天后，遂使生灵入四川。
题漫天坡·其二
作者：郭奕
朝代：宋
体裁：七言绝句

秦山未尽蜀山来，日照关门两扇开。刺史莫嫌迎候远，相公新送陕西回。
失調名
作者：郭子正
朝代：宋

清曉開庭，茱萸初佩。
失调名·清晓开庭
作者：郭子正
朝代：宋
体裁：词

清晓开庭，茱萸初佩。
永遇乐
作者：郭子正
朝代：宋

多积阴功，后蒙天报，荣贵长久。一片灵台，丹青要画，画请看人间秀。慈仁雅着，延永松年，内鼎有丹方就。想除非，真的高人，五福自然兼有。从来义方，今见公辅，量运夔龙居后。承此门风，相传世业，都是经邦手。狂歌将意，知公难老，永助庆堂尊酒。有重重，腰金孙子，继来献寿。
永遇乐
作者：郭子正
朝代：宋

多积阴功，后蒙天报，荣贵长久。一片灵台，丹青要画，请看人间秀。慈仁雅着，延永松年，内鼎有丹方就。想除非，真的高人，五福自然兼有。
从来义方，今见公辅，量运夔龙居后。承北门风，相传世业，都是经邦手。狂歌将意，知公难老，永助庆堂尊酒。有重重，腰金孙子，继来献寿。
永遇乐·多种阴功
作者：郭子正
朝代：宋
体裁：词

多种阴功，后蒙天报，荣贵长久。
一片灵台，丹青要画，画请看人间秀。
慈仁雅着，延永松年，内鼎有丹方就。
想除非，真的高人，五福自然兼有。
从来义方，今见公辅，量运夔龙居后。
承北门风，相传世业，都是经邦手。
狂歌将意，知公难老，永助庆堂尊酒。
有重重，腰金孙子，继来献寿。
永遇乐·多种阴功
作者：郭子正
朝代：宋

多种阴功，後蒙天报，荣贵长久。一片灵台，丹青要画，画请看人间秀。慈仁雅着，延永松年，内鼎有丹方就。想除非，真的高人，五福自然兼有。从来义方，今见公辅，量运夔龙居後。承北门风，相传世业，都是经邦手。狂歌将意，知公难老，永助庆堂尊酒。有重重，腰金孙子，继来献寿。
舜韶新
作者：郭子正
朝代：宋

香滿西風，催歲晚東籬，黃花爭吐。嫩英細蕊，金豔繁、妝點高秋偏富。寒地花媒少，算自結、多情煙雨。每年年妝面，謝他拒霜相顧。寶馬王孫，休笑孤芳，陶令因誰，便思歸去。負春何事，此恨惟、才子登高能賦。千古風流在，佔定泛、重陽芳醑。堪吟看醉賞，何須杏園深處。
舜韶新·香满西风
作者：郭子正
朝代：宋
体裁：词

香满西风，催岁晚东篱，黄花争吐。嫩英细蕊，金艳繁、妆点高秋偏富。寒地花媒少，算自结、多情烟雨。每年年妆面，谢他拒霜相顾。宝马王孙，休笑孤芳，陶令因谁，便思归去。负春何事，此恨惟、才子登高能赋。千古风流在，占定泛、重阳芳醑。堪吟看醉赏，何须杏园深处。
句
作者：郭孚
朝代：宋

云凝香篆迷禅刹，风卷潮声出海门。
句
作者：郭孚
朝代：宋

云凝香篆迷禅剎，风卷潮声出海门。
句
作者：郭孚
朝代：宋

雲凝香篆迷禪剎，風卷潮聲出海門。
初春行宫侍宴
作者：郭守文
朝代：宋

青山团远嶂，流水泻鸣弦。
游豫王正月，讴歌帝万年。
草香吹辇路，鸟弄杂宫悬。
沾醉尧尊酒，何由报所天。
初春行宫侍宴
作者：郭守文
朝代：宋
体裁：五言律诗

青山园远嶂，流水泻鸣弦。游豫王正月，讴歌帝万年。草香吹辇路，鸟弄杂宫悬。沾醉尧尊酒，何由报所天。
初春行宫侍宴
作者：郭守文
朝代：宋

青山园远嶂，流水泻鸣弦。
游豫王正月，讴歌帝万年。
草香吹辇路，鸟弄杂宫悬。
霑醉尧尊酒，何由报所天。
初春行宮侍宴
作者：郭守文
朝代：宋

青山園遠嶂，流水瀉鳴弦。
游豫王正月，謳歌帝萬年。
草香吹輦路，鳥弄雜宮懸。
霑醉堯尊酒，何由報所天。
送王德明枢密之代州
作者：郭守文
朝代：宋
体裁：五言律诗

怜君千里别，新马黑貂裘。白首辞乡泪，黄云入塞愁。月明沙碛夜，霜落雁门秋。去去燕然上，功名会见收。
送王德明樞密之代州
作者：郭守文
朝代：宋

憐君千里別，新馬黑貂裘。
白首辭鄉淚，黄雲入塞愁。
月明沙磧夜，霜落雁門秋。
去去燕然上，功名會見收。
声声慢·捷书连昼
作者：郭居安
朝代：宋
体裁：词

捷书连昼，甘洒通宵，新来喜沁尧眉。许大担当，人间佛力须弥。年年八月八日，长记他、三月三时。平生事，想祗和天语，不遣人知。一片闲心鹤外，被乾坤系定，虹玉腰围。阊阖云边，西风万籁吹齐。归舟更归何处，是天教、家在苏堤。千千岁，比周公、多个彩衣。
声声慢·捷书连昼
作者：郭居安
朝代：宋

捷书连昼，甘洒通宵，新来喜沁尧眉。
许大担当，人间佛力须弥。
年年八月八日，长记他、三月三时。
平生事，想祗和天语，不遣人知。
一片闲心鹤外，被干坤系定，虹玉腰围。
阊阖云边，西风万籁吹齐。
归舟更归何处，是天教、家在苏堤。
千千岁，比周公、多个彩衣。
木兰花慢·听都人共语
作者：郭居安
朝代：宋

听都人共语，又还是、岁逢庚。
记今帖频催，衮衣将至，绣幰先迎。
笙歌六宫齐奏，到而今、犹唱贺升平。
千岁人间福本，天公着意看承。
秋深。
帘卷空明。
问西子，最宜晴。
喜新来多暇，玉醪龙炙，菊院花城。
明年耳孙头上，更君王、亲点泥金。
兜率摩耶住世，长看佛度众生。
木兰花慢·听都人共语
作者：郭居安
朝代：宋
体裁：词

听都人共语，又还是、岁逢庚。记今帖频催，衮衣将至，绣幰先迎。笙歌六宫齐奏，到而今、犹唱贺升平。千岁人间福本，天公著意看承。秋深。帘卷空明。问西子，最宜晴。喜新来多暇，玉醪龙炙，菊院花城。明年耳孙头上，更君王、亲点泥金。兜率摩耶住世，长看佛度众生。
木兰花慢·寿贾秋壑母两国胡夫人
作者：郭居安
朝代：宋

听都人共语，又还是、岁逢庚。记金帖频催，衮衣将至，绣幰先迎。笙歌六宫齐奏，到而今、犹唱贺升平。千岁人间福本，天公著意看承。秋深。帘卷空明。问西子，最宜晴。喜新来多暇，玉醪龙炙，菊院花城。明年耳孙头上，更君王、亲点泥金。兜率摩耶住世，长看佛度众生。
赴崖山贈別陳燾父
作者：郭居安
朝代：宋

詩來老氣鬰沈沈，猶負驛騮萬里駸。
輦路風塵重回首，梅花歲晚獨知心。
張南有死天無遠，管邴如生海未深。
明發陽關底須疊，只哦雅製沈哇淫。
赴崖山赠别陈焘父
作者：郭居安
朝代：宋

诗来老气郁沈沈，犹负驿骝万里骎。
辇路凤尘重回首，梅花岁晚独知心。
张南有死天无远，管邴如生海未深。
明发阳关底须叠，只哦雅制沈哇淫。
赴崖山赠别陈焘父
作者：郭居安
朝代：宋

诗来老气郁沈沈，犹负驿骝万里骎。辇路风尘重回首，梅花岁晚独知心。张南有死天无远，管邴如生海未深。明发阳关底须叠，只哦雅制沈哇淫。
赴崖山赠别陈焘父
作者：郭居安
朝代：宋

诗来老气鬰沈沈，犹负驿骝万里骎。
辇路风尘重回首，梅花岁晚独知心。
张南有死天无远，管邴如生海未深。
明发阳关底须迭，只哦雅制沈哇淫。
松径
作者：郭岩
朝代：宋
体裁：古风

一径深且纡，森森荫松柏。清风池上来，幽思与之发。逸响谐素琴，凉阴散清帙。弘景或可邀，高怀共披豁。
松径
作者：郭岩
朝代：宋

一迳深且纡，森森荫松柏。
清风池上来，幽思与之发。
逸响谐素琴，凉阴散清帙。
弘景或可邀，高怀共披豁。
过从叔猥园
作者：郭岩
朝代：宋
体裁：五言律诗

风流吾大阮，嘉遁狎鸥盟。筑得野亭旷，到来云水清。斜林收橡实，泾水给茶铛。翻笑支公拙，买山空得名。
顾况读书堆
作者：郭岩
朝代：宋

昔人何处读书声，此地犹存旧日名。
衰草闭门黄叶冷，香林藏硖碧云横。
地连檇李山河壮，江绕吴淞日夜鸣。
陈迹已怜荒没久，凭栏惆怅有余情。
顾况读书堆
作者：郭岩
朝代：宋

昔人何处读书声，此地犹存旧日名。衰草闭门黄叶冷，香林藏硖碧云横。地连踰李山河壮，江绕吴淞日夜鸣。陈迹已怜荒没久，凭栏惆怅有馀情。
顾况读书堆
作者：郭岩
朝代：宋

昔人何处读书声，此地犹存旧日名。
衰草闭门黄叶冷，香林藏硖碧云横。
地连踰李山河壮，江遶吴淞日夜鸣。
陈迹已怜荒没久，凭栏惆怅有余情。
聞高陽路警報
作者：郭崇仁
朝代：宋

上郡連烽火，河陽更羽書。
兵戈連歲擾，老病一身餘。
警哨無安枕，憂危有報疏。
名山猶未卜，何處好閒居。
闻高阳路警报
作者：郭崇仁
朝代：宋

上郡连烽火，河阳更羽书。
兵戈连岁扰，老病一身余。
警哨无安枕，忧危有报疏。
名山犹未卜，何处好閒居。
闻高阳路警报
作者：郭崇仁
朝代：宋

上郡连烽火，河阳更羽书。兵戈连岁扰，老病一身馀。警哨无安枕，忧危有报疏。名山犹未卜，何处好閒居。
松徑
作者：郭巖
朝代：宋

一逕深且紆，森森蔭松柏。
清風池上來，幽思與之發。
逸響諧素琴，凉陰散清帙。
弘景或可邀，高懷共披豁。
過從叔猥園
作者：郭巖
朝代：宋

風流吾大阮，嘉遁狎鷗盟。
築得野亭曠，到來雲水清。
斜林收橡實，涇水給茶鐺。
翻笑支公拙，買山空得名。
顧况讀書堆
作者：郭巖
朝代：宋

昔人何處讀書聲，此地猶存舊日名。
衰草閉門黄葉冷，香林藏硤碧雲橫。
地連踰李山河壯，江遶吳淞日夜鳴。
陳迹已憐荒沒久，憑欄惆悵有餘情。
云洲
作者：郭师元
朝代：宋
体裁：五言律诗

昭代元丰日，云洲致瑞祥。氤氲浮岭表，精彩灿霞光。德政闻名邑，文章冠试场。二人符美应，今古共流芳。
雲洲
作者：郭師元
朝代：宋

昭代元豐日，雲洲致瑞祥。
氤氳浮嶺表，精彩燦霞光。
德政聞名邑，文章冠試場。
二人符美應，今古共流芳。
金州
作者：郭广和
朝代：宋
体裁：五言绝句

比年学校兴，礼义生于富。使节按部来，士子皆奔辏。
万年欢·瑞庆节
作者：郭应祥
朝代：宋
体裁：词

佳气葱葱，望长安日下，鸾鹤翔舞。天佑皇家，当年挺生真主。令节标名瑞庆，曾未数、电枢虹渚。人都道，福若高宗，太平赛过仁祖。需云燕锡广宇。有霓旌绛节，西极金母。笑捧蟠桃，更酌九霞清醑。持向两宫三殿，愿岁岁、此觞同举。南山寿、海算沙量，定应高出前古。
临江仙 其二 丙寅生日自作
作者：郭应祥
朝代：宋

老子开年年五十，依前恁地痴顽。昨非今是有无间。惟惭新赤绂，不称旧苍颜。休羡长年并极富，休贪宝带腰镮。人生难得是清闲。急须抛县印，归去隐家山。
临江仙·忆我归舟初系岸
作者：郭应祥
朝代：宋
体裁：词

忆我归舟初系岸，君家盛事先知。后房深处第三姬。熊罴符吉兆，鹫鷟产佳儿。衮衮庆源真未艾，谢兰还茁新枝。娇婴想见白和眉。他年贤子弟，今日小机宜。
临江仙·忆我归舟初系岸
作者：郭应祥
朝代：宋

忆我归舟初系岸，君家盛事先知。後房深处第三姬。熊罴符吉兆，鹫鷟产佳儿。衮衮庆源真未艾，谢兰还茁新枝。娇婴想见白和眉。他年贤子弟，今日小机宜。
临江仙·老子开年年五十
作者：郭应祥
朝代：宋
体裁：词

老子开年年五十，依前恁地痴顽。
昨非今是有无间。
惟惭新赤绂，不称旧苍颜。
休羡长年并极富，休贪宝带腰环。
人生难得是清闲。
急须抛县印，归去隐家山。
临江仙（丙寅生日自作）
作者：郭应祥
朝代：宋

老子开年年五十，依前恁地痴顽。昨非今是有无间。惟惭新赤绂，不称旧苍颜。
休羡长年并极富，休贪宝带腰钚。人生难得是清闲。急须抛县印，归去隐家山。
临江仙（次黄几叔韵赋酴醿）
作者：郭应祥
朝代：宋
体裁：词

姑射仙人肌雪莹，笑他红紫纷纷。从教藏白后庭深。虬枝才破蕾，鼻观已遥闻。花正繁时春又暮，年华荏苒催人。惜花心事与谁论。长哦清绝句，目断古南云。
传言玉女
作者：郭应祥
朝代：宋
体裁：词

稽古堂前，恰见四番端午。
又来江上，听鸣鼍急鼓。
棹歌才发，漠漠一川烟雨。
轻舟摇扬，浪心掀舞。
倦客今年续命，欠□彩缕。
归期渐近，剗地萦心绪。
何日斑衣，更看迎门儿女。
百怀且付，尊前蒲黍。
传言玉女·稽古堂前
作者：郭应祥
朝代：宋
体裁：词

稽古堂前，恰见四番端午。又来江上，听鸣鼍急鼓。棹歌才发，漠漠一川烟雨。轻舟摇扬，浪心掀舞。倦客今年续命，欠□彩缕。归期渐近，刬地萦心绪。何日斑衣，更看迎门儿女。百怀且付，尊前蒲黍。
减字木兰花·仲春是七
作者：郭应祥
朝代：宋
体裁：词

仲春是七。
门左垂弧当此日。
点检春光。
百草千葩已斗芳。
折花持酒。
彩袖殷勤来祝寿。
明岁而今。
稳向南宫待捷音。
减字木兰花·其二
作者：郭应祥
朝代：宋
体裁：词

偶然相聚。最是人间堪乐处。散步寻春。来作琴堂不速宾。缓歌一曲。野鹜纷纷都退缩。不用多杯。准拟花时日日来。
减字木兰花（寿李茂叔）
作者：郭应祥
朝代：宋

仲春上七。门左垂弧当此日。点检春光。百草千葩已斗芳。折花持酒。彩袖殷勤来祝寿。明岁而今。稳向南宫待捷音。
减字木兰花（戏万安胡簿）
作者：郭应祥
朝代：宋
体裁：词

栖鸾高士。文采风流谁得似。年德虽高。对酒当歌气尚豪。明眸皓齿。一朵红莲初出水。膝上安排。爱惜须教不离怀。
减字木兰花（用季功韵戏呈子定）
作者：郭应祥
朝代：宋
体裁：词

遇如不遇。最是暂来还复去。归到乡关。欲再来时却恐难。丁宁去后。倩雁传书须访旧。万斛羁愁。逐水那容许大舟。
南歌子·其一
作者：郭应祥
朝代：宋

生世逢端午，齐头五十番。一番须作一般看。又听竞船箫鼓、沸江干。不用丝缠臂，休将艾插门。及时蒲黍漫登盘。只恐岁华催促、鬓毛斑。
南歌子·心下悬悬地
作者：郭应祥
朝代：宋
体裁：词

心下悬悬地，侬家好好儿。相怜相惜许多时。岂料一朝轻拆、便轻离。要见无由见，教归不肯归。数珠懒把镜慵窥。只有新添鬓雪、减腰围。
南歌子·生世逢端午
作者：郭应祥
朝代：宋
体裁：词

生世逢端午，齐头五十番。
一番须作一般看。
又听竞船萧鼓、沸江干。
不用丝缠臂，休将艾插门。
及时蒲黍漫登盘。
只恐岁华催促、鬓毛斑。
卜算子
作者：郭应祥
朝代：宋

客以赏之，仍呼侑尊者六辈，酒半，人簪其一，恰恰无欠余。因赋
谁把洛阳花，翦送河阳县。魏紫姚黄此地无，随分红深浅。
小插向铜瓶，一段真堪羡。十二人簪十二枝，面面交相看。
卜算子
作者：郭应祥
朝代：宋

秾李夭桃委路尘，太半成泥滓。只有海棠花，恰似杨妃醉。折向铜壶把烛看，且莫教渠睡。
卜算子
作者：郭应祥
朝代：宋

谁把洛阳花，剪送河阳县。魏紫姚黄此地无，随分红深浅。小插向铜瓶，一段真堪羡。十二人簪十二枝，面面交相看。
卜算子
作者：郭应祥
朝代：宋

黄几叔所惠绿烛，遂赋。
绿烛间红花，绝艳交相照。不分花时雨又风，折取供吟笑。
拟把插乌巾，却恨非年少。点笔舒笺领略渠，座客词俱妙。
卜算子 其二 二月晦，偕徐孟坚、滕审言、李季功游裴公亭作
作者：郭应祥
朝代：宋
体裁：词

城上著裴亭，亭下临湘水。泼黛揉蓝画不成，暝色仍含紫。忙里不知春，却问今馀几。相与偷将半日闲，共把尘襟洗。
卜算子·午夜一声雷
作者：郭应祥
朝代：宋
体裁：词

午夜一声雷，急雨如飞雹。
枝上残红半点无，密叶都成幄。
苦恨薄书尘，刚把闲身缚。
却意湄湘春暮时，处处堪行乐。
卜算子·城上着裴亭
作者：郭应祥
朝代：宋

城上着裴亭，亭下临湘水。
泼黛揉蓝画不成，暝色仍含紫。
忙里不知春，却问今馀几。
相与偷将半日闲，共把尘襟洗。
卜算子·春事到清明
作者：郭应祥
朝代：宋
体裁：词

春事到清明，过了三之二。秾李夭桃委路尘，太半成泥滓。只有海棠花，恰似杨妃醉。折向铜壶把烛看，且莫教渠睡。
卜算子·绿烛间红花
作者：郭应祥
朝代：宋
体裁：词

绿烛间红花，绝艳交相照。不分花时雨又风，折取供吟笑。拟把插乌巾，却恨非年少。点笔舒笺领略渠，座客词俱妙。
卜算子·谁把洛阳花
作者：郭应祥
朝代：宋
体裁：词

谁把洛阳花，翦送河阳县。
魏紫姚黄此地无，随分红深浅。
小插向铜瓶，一段真堪羡。
十二人簪十二枝，面面交相看。
卜算子（二月二十六日夜大雷雨，枕上作）
作者：郭应祥
朝代：宋

午夜一声雷，急雨如飞雹。枝上残红半点无，密叶都成幄。苦恨簿书尘，刚把闲身缚。却忆湄湘春暮时，处处堪行乐。
卜算子（二月晦，偕徐孟坚、滕审言、李季功游裴公亭作）
作者：郭应祥
朝代：宋

城上著裴亭，亭下临湘水。泼黛揉蓝画不成，暝色仍含紫。
忙里不知春，却问今余几。相与偷将半日闲，共把尘襟洗。
好事近·今岁度元宵
作者：郭应祥
朝代：宋

今岁度元宵，随分点些灯火。不比旧家繁盛，有红莲千朵。客来草草办杯盘，餖飣杂蔬果。休羡暗尘随马，与银花铁锁。
好事近·今岁度元宵
作者：郭应祥
朝代：宋
体裁：词

今岁度元宵，随分点些灯火。不比旧家繁盛，有红莲千朵。客来草草办杯盘，饾饤杂蔬果。休羡暗尘随马，与银花铁锁。
好事近（丙寅重阳）
作者：郭应祥
朝代：宋
体裁：词

今日十分晴，好个重阳天气。又向银山高处，为黄花一醉。泉江风物饱相谙，瞥眼过三岁。但得明年强健，任举杯何地。
好事近（二月十日作）
作者：郭应祥
朝代：宋
体裁：词

春事日相催，红尽浅桃深杏。可惜窥园无暇，任绿苔封径。凭谁说与雨和风，休要太狂横。等待禁烟予告，要选幽寻胜。
好事近（家人生日）
作者：郭应祥
朝代：宋
体裁：词

今岁庆生朝，迟似迎长十日。试向彩衣堂下，听欢声洋溢。小孙能笑长能歌，已自堪娱膝。管取婆犹未老，见满床堆笏。
念奴娇·琼苞玉屑
作者：郭应祥
朝代：宋
体裁：词

琼苞玉屑，问天公、底事乱抛轻坠。城郭山川都一样，那得个般清气。谢女才情，如何只道，柳絮因风起。比梅差可，但无绿萼红蕊。坐上十客雄豪，颓然一老，草具相邀至。驱尽寒威凭酒力，买笑千金须费。谁办佳词，洛阳年少，笔下生新意。待添几盏，共君今夕同醉。
念奴娇（次贾子济韵）
作者：郭应祥
朝代：宋

琼苞玉屑，问天公、底事乱抛轻坠。城郭山川都一样，那得个般清气。谢女才情，如何只道，柳絮因风起。比梅差可，但无绿萼红蕊。
坐上十客雄豪，颓然一老，草具相邀致。驱尽寒威凭酒力，买笑千金须费。谁办佳词，洛阳年少，笔下生新意。待添几盏，共君今夕同醉。
昭君怨（乙丑九日前二日偕元择、茂叔、季功登高作）
作者：郭应祥
朝代：宋
体裁：词

去岁银山塔上。今岁金山塔上。屈指到泉江。再重阳。有菊不妨同戴。有酒不妨同醉。嘉客与佳宾。两俱新。
昭君怨（醉别小妓丽华）
作者：郭应祥
朝代：宋
体裁：词

歌舞籍中第一。情致人间第一。年纪不多儿。尽娇痴。昨夜华严阁下。今夜海棠洞下。多少别离情。泪盈盈。
更漏子
作者：郭应祥
朝代：宋
体裁：词

月蟠根，天雨粟。
宜贮阿娇金屋。
心欲醉，眼偏明。
无穷佳思生。
焰银红，纷宝斝。
倒著接䍦花下。
人已散，梦初回。
渴心犹望梅。
更漏子
作者：郭应祥
朝代：宋

月蟠根，天雨粟。宜贮阿娇金屋。心欲醉，眼偏明。无穷佳思生。焰银釭，纷宝斝。倒著接䍦花下。人已散，梦初回。渴心犹望梅。
更漏子·月蟠根
作者：郭应祥
朝代：宋

月蟠根，天雨粟。
宜贮阿娇金屋。
心欲醉，眼偏明。
无穷佳思生。
焰银红，纷宝斝。
倒着接䍦花下。
人已散，梦初回。
渴心犹望梅。
更漏子·月蟠根
作者：郭应祥
朝代：宋

月蟠根，天雨粟。宜贮阿娇金屋。心欲醉，眼偏明。无穷佳思生。焰银红，纷宝斝。倒著接？花下。人已散，梦初回。渴心犹望梅。
朝中措
作者：郭应祥
朝代：宋
体裁：词

海棠零落瑒花繁。
春意已将阑。
予告恰当寒食，邀宾同赏芳园。
湄湘台畔，杯盘楚楚，歌舞喧喧。
预约牡丹开后，更须重倒清尊。
朝中措·海棠零落玚花繁
作者：郭应祥
朝代：宋
体裁：词

海棠零落玚花繁。春意已将阑。予告恰当寒食，邀宾同赏芳园。湄湘台畔，杯盘楚楚，歌舞喧喧。预约牡丹开后，更须重倒清尊。
朝中措·海棠零落瑒花繁
作者：郭应祥
朝代：宋

海棠零落瑒花繁。春意已将阑。予告恰当寒食，邀宾同赏芳园。湄湘台畔，杯盘楚楚，歌舞喧喧。预约牡丹开後，更须重倒清尊。
柳梢青
作者：郭应祥
朝代：宋

薄晚才晴。相邀移席，待月中庭。环坐斯须，屋出高处，忽吐微明。
云收雨止风停。人世有、琼楼玉京。一任星移，从教斗转，且缓飞觥。
柳梢青·两令邀宾
作者：郭应祥
朝代：宋
体裁：词

两令邀宾。
城南佳处，饯腊迎春。
步入梅林，纷然缟袂，间似红英。
遥岑寸碧增明。
更酬唱、无惭昔人。
一笑相欢，且斟佳醑，休羡莼羹。
柳梢青·春事匆匆
作者：郭应祥
朝代：宋
体裁：词

春事匆匆。花慵柳困，雨横风狂。寄语诗人，须烧银烛，与照红妆。休言桃李河阳。但过眼、难寻色香。只有今宵，更无明日，且缓飞觞。
柳梢青·薄晚才晴
作者：郭应祥
朝代：宋
体裁：词

薄晚才晴。相邀移席，待月中庭。环坐斯须，屋山高处，忽吐微明。云收雨止风停。人世有、琼楼玉京。一任星移，从教斗转，且缓飞觥。
柳梢青（两邑大夫鞭春之集，城南主人张澧州有词，次其韵）
作者：郭应祥
朝代：宋

两令邀宾。城南佳处，饯腊迎春。步入梅林，纷然缟袂，间以红英。遥岑寸碧增明。更酬唱、无惭昔人。一笑相欢，且斟佳醑，休羡莼羹。
柳梢青（乙丑自寿）
作者：郭应祥
朝代：宋
体裁：词

遁斋居士。今年今日，又添一岁。鬓雪心灰，十分老懒，十分憔悴。休言富贵长年，那个是、生涯活计。茗饮一瓯，纹楸一局，沈烟一穗。
柳梢青（送别陈廉州于一片潇湘）
作者：郭应祥
朝代：宋
体裁：词

合浦名邦。风流太守，紫绶金章。暂驻旌麾，来临祖席，一片潇湘。且须缓举离觞。细看取、眉间点黄。未到还珠，已闻赐玺，归近清光。
江城子·重阳次施尉韵
作者：郭应祥
朝代：宋
体裁：词

开尊拟对菊花黄。舞伊凉。掺渔阳。更有风流，妓女胜徐娘。只道难逢开口笑，争驰逐，利名场。玉山蓝水两茫茫。采幽香。泛清觞。橙橘堆盘，犹恨未经霜。底事□□堪喜处，丰年最，冠江乡。
浣溪沙·仙子凌波袜有尘
作者：郭应祥
朝代：宋
体裁：词

仙子凌波袜有尘。翰林摛藻笔如神。此花此曲两无伦。不与妆台簪宝髻，却来书阁伴幽人。恨无佳客只空尊。
浣溪沙·尊俎之间着二陈
作者：郭应祥
朝代：宋

尊俎之间着二陈。
津津眉宇笑生春。
清歌妙舞两无伦。
叔隗轻盈饶态度，小乔妩媚足精神。
风流总属一家人。
浣溪沙·屈指中秋一日期
作者：郭应祥
朝代：宋
体裁：词

屈指中秋一日期。雨馀云薄月来迟。冰轮犹自欠些儿。世事孰非颠倒相，客居东位主人西。觞行莫惜醉如泥。
浣溪沙·树底全无一点红
作者：郭应祥
朝代：宋
体裁：词

树底全无一点红。今年春事又成空。不须追恨雨和风。欲去未来多恶况，独眠无寐少欢悰。一声啼鴂五更钟。
浣溪沙（嗣立置酒稽古，令予坐东）
作者：郭应祥
朝代：宋

屈指中秋一日期。雨余云薄月来迟。冰轮犹自欠些儿。
世事孰非颠倒相，客居东位主人西。觞行莫惜醉如泥。
浣溪沙（赠陈惜惜、怜怜）
作者：郭应祥
朝代：宋
体裁：词

尊俎之间著二陈。津津眉宇笑生春。清歌妙舞两无伦。叔隗轻盈饶态度，小乔妩媚足精神。风流总属一家人。
渔家傲 其一 丁卯生日自作
作者：郭应祥
朝代：宋

去岁簿书丛里过。生朝也有人来贺。随分侑尊呼几个。胡厮和。愁颜镇日何曾破。素发如今添老大。归来方是闲当坐。旋擘黄柑篘白堕。哩㖮啰。从他扰扰如旋磨。
渔家傲·去岁簿书丛里过
作者：郭应祥
朝代：宋
体裁：词

去岁簿书丛里过。
生朝也有人来贺。
随分侑尊呼几个。
胡厮和。
愁颜镇日何曾破。
素发如今添老大。
归来方是闲当坐。
旋擘黄柑篘白堕。
哩喻罗。
从他扰扰如旋磨。
渔家傲·去岁簿书丛里过
作者：郭应祥
朝代：宋

去岁簿书丛里过。生朝也有人来贺。随分侑尊呼几个。胡厮和。愁颜镇日何曾破。素发如今添老大。归来方是闲当坐。旋擘黄柑篘白堕。哩罗。从他扰扰如旋磨。
渔家傲·白古馀杭多俊俏
作者：郭应祥
朝代：宋
体裁：词

白古馀杭多俊俏。
风流不独夸苏小。
又见尊前人窈窕。
花枝袅。
贪看忘却朱颜老。
曲巷横街深更杳。
追欢买笑须年少。
悔不从前相识早。
心灰了。
逢场落得掀髯笑。
渔家傲（用履齐韵赠邵惜惜）
作者：郭应祥
朝代：宋
体裁：词

自古馀杭多俊俏。风流不独夸苏小。又见尊前人窈窕。花枝袅。贪看忘却朱颜老。曲巷横街深更杳。追欢买笑须年少。悔不从前相识早。心灰了。逢场落得掀髯笑。
满江红 其一 次贾子济韵
作者：郭应祥
朝代：宋

节物匆匆，又还见、浓春入眼。那更是、晓风初扇，宿云都卷。蝶舞已便花蕊乱，燕归仍惬香泥暖。又何须、女手学春工，并刀剪。欢乐事，郊坰遍。游赏处，轮蹄远。听谁家弦管，日开华宴。有客摛毫多丽句，惭予拆袜无长线。问新来、诗酒顿然疏，怎消遣。
满江红 其一 次贾子济韵
作者：郭应祥
朝代：宋
体裁：词

节物匆匆，又还见、浓春入眼。那更是、晓风初扇，宿云都捲。蝶舞已便花蕊乱，燕归仍惬香泥煖。又何须、女手学春工，并刀剪。欢乐事，郊坰遍。游赏处，轮蹄远。听谁家弦管，日开华宴。有客摛毫多丽句，惭予拆袜无长线。问新来、诗酒顿然疏，怎消遣。
满江红 其二 次子云弟韵
作者：郭应祥
朝代：宋
体裁：词

五十头颅，早已觉、飞腾景暮。愁眼看、蜂黄蝶粉，草烟花露。莫做阳台云雨梦，休怀渭北春天树。怅城闉、多少踏青人，红尘路。怀古恨，凭书诉。倾国貌，障羞妒。记山阴陈迹，群贤星聚。对景裁诗真谩与，看花不饮成虚负。问落红、千点总随流，归何处。
满江红·七帙华年
作者：郭应祥
朝代：宋

七帙华年，这强健、人谁得似。
还又见、设弧令旦，秋风生桂。
教子已成森砌玉，弄孙仍得追风骥。
更后堂、深处着婵娟，笙歌沸。
香叆篆，杯浮蚁。
欢意洽，酡颜醉。
有静中日月，闲中天地。
不必亲扶灵寿杖，何须远挹浮丘袂。
看蟠桃、着子又开花，三千岁。
满江红·五十头颅
作者：郭应祥
朝代：宋
体裁：词

五十头颅，早已觉、飞腾景暮。愁眼看、蜂黄蝶粉，草烟花露。莫做阳台云雨梦，休怀渭北春天树。怅城闉、多少踏青人，红尘路。怀古恨，凭书诉。倾国貌，障羞妒。记山阴陈迹，群贤星聚。对景裁诗真漫与，看花不饮成虚负。问落红、千点总随流，归何处。
满江红·节物匆匆
作者：郭应祥
朝代：宋
体裁：词

节物匆匆，又还见、浓春入眼。那更是、晓风初扇，宿云都卷。蝶舞已便花蕊乱，燕归仍惬香泥暖。又何须、女手学春工，并刀翦。欢乐事，郊坰遍。游赏处，轮蹄远。听谁家弦管，日开华宴。有客摛毫多丽句，惭予拆袜无长线。问新来、诗酒顿然疏，怎消遣。
满江红·节物匆匆
作者：郭应祥
朝代：宋

节物匆匆，又还见、浓春入眼。
那更是、晓风初扇，宿云都卷。
蝶舞已便花蕊乱，燕归仍惬香泥暖。
又何须、女手学春工，并刀翦。
欢乐事，郊垧遍。
游赏处，轮蹄远。
听谁家弦管，日开华宴。
有客摛毫多丽句，惭予拆袜无长线。
问新来、诗酒顿然疏，怎消遣。
满江红（寿韩思机）
作者：郭应祥
朝代：宋
体裁：词

七帙华年，这强健、人谁得似。还又见、设弧令旦，秋风生桂。教子已成森砌玉，弄孙仍得追风骥。更后堂、深处著婵娟，笙歌沸。香叆篆，杯浮蚁。欢意洽，酡颜醉。有静中日月，闲中天地。不必亲扶灵寿杖，何须远挹浮丘袂。看蟠桃、著子又开花，三千岁。
满江红（次子云弟韵）
作者：郭应祥
朝代：宋

五十头颅，早已觉、飞腾景暮。愁眼看、蜂黄蝶粉，草烟花露。莫做阳台云雨梦，休怀渭北春天树。怅城＿、多少踏青人，红尘路。
怀古恨，凭书诉。倾国貌，障羞妒。记山阴陈迹，群贤星聚。对景裁诗真漫与，看花不饮成虚负。问落红、千点总随流，归何处。
点绛唇 其二 祗林寺劝农
作者：郭应祥
朝代：宋

小队郊坰，耄倪争看铜章吏。来宣德意。劝相遵彝制。夜雨连明，百谷应滋遂。真奇事。开禧元二。总是丰登岁。
点绛唇·九十韶光
作者：郭应祥
朝代：宋
体裁：词

九十韶光，闲忙晴雨常相半。赏春有愿。乘兴宁论晚。纵饮筠溪，日午花阴转。杯行缓。量悭嫌浅。须索斟教满。
点绛唇·小队郊坰
作者：郭应祥
朝代：宋
体裁：词

小队郊坰，耄倪争看铜章史。来宣德意。劝相遵彝制。夜雨连明，百谷应滋遂。真奇事。开禧元二。总是丰登岁。
点绛唇·小队郊垧
作者：郭应祥
朝代：宋

小队郊垧，耄倪争看铜章史。
来宣德意。
劝相遵彝制。
夜雨连明，百谷应滋遂。
真奇事。
开禧元二。
总是丰登岁。
点绛唇（卢守席上）
作者：郭应祥
朝代：宋
体裁：词

五马归来，后车载得如花女。缓歌金缕。新样京华舞。主悦宾欢，一醉祛袢暑。停箫鼓。且须听取。三朵花能语。
点绛唇（庆江王之武子新居）
作者：郭应祥
朝代：宋
体裁：词

甲第初成，持杯酌酒来相庆。棣华辉映。相对开三径。小巧规模，百事都相称。年方盛。从容啸咏。不碍青云兴。
点绛唇（王园次施尉韵）
作者：郭应祥
朝代：宋

九十韶光，闲忙晴雨常相半。赏春有愿。乘兴宁论晚。
纵饮筠溪，日午花阴转。杯行缓。量慳嫌浅。须索斟教满。
玉楼春·其一
作者：郭应祥
朝代：宋
体裁：词

匆匆相遇匆匆去。恰似当初元未遇。生憎黄土岭头尘，强学章台街里絮。雨荒三径云迷路。总是离人堪恨处。从今对酒与当歌，空惹离情千万绪。
玉楼春·匆匆相遇匆匆去
作者：郭应祥
朝代：宋
体裁：词

匆匆相遇匆匆去。恰似当年元未遇。生憎黄土岭头尘，强学章台街里絮。雨荒三径云迷路。总是离人堪恨处。从今对酒与当歌，空惹离情千万绪。
玉楼春·贤僚益友俱亲密
作者：郭应祥
朝代：宋
体裁：词

贤僚益友俱亲密。真个三年如一日。清尊倒处笑喧哗，彩笔吟馀才俊逸。杯盘狼籍情真率。歌管棋枰仍间出。今朝又喜盍朋簪，何日定当抛县绂。
玉楼春（丁卯四月一十三日书考会作）
作者：郭应祥
朝代：宋

贤僚益友俱亲密。真个三年如一日。清尊倒处笑喧哗，彩笔吟余才俊逸。
杯盘狼藉情真率。歌管棋枰仍间出。今朝又喜盍朋簪，何日定当抛县绂。
生查子 其二 谢德操席上次卢守韵
作者：郭应祥
朝代：宋

银烛映红衫，薄暮新梳洗。一笑奉宾欢，未解东君意。回廊月转初，忆趁良宵会。喜事在明年，剧饮拼先醉。
生查子·尊前主与宾
作者：郭应祥
朝代：宋
体裁：词

尊前主与宾，欠一还成九。休唱木犀词，预饮黄花酒。开怀今夕同，分手明朝又。不管岁年催，且把馨香嗅。
生查子·银烛印红衫
作者：郭应祥
朝代：宋
体裁：词

银烛印红衫，薄暮新梳洗。
一笑奉宾欢，未解东君意。
回廊月转初，忆趁良宵会。
喜事在明年，剧饮拼先醉。
生查子（八月二十四日桂隐观菊，次彭孚先韵）
作者：郭应祥
朝代：宋

尊前主与宾，欠一还成九。休唱木犀词，预余黄花酒。
开怀今夕同，分手明朝又。不管岁年催，且把馨香嗅。
生查子（谢德操席上次卢守）
作者：郭应祥
朝代：宋

银烛映红衫，薄暮新梳洗。一笑奉宾欢，未解东君意。
回廊月转初，忆趁良宵会。喜事在明年，剧饮拚先醉。
秦楼月（为陈＿·寿）
作者：郭应祥
朝代：宋
体裁：词

三月一。题舆恰届垂弧日。垂弧日。武安门外，欢声扬溢。双瞳炯炯头如漆。天公付与长生质。长生质。云霄稳坐，持荷簪笔。
菩萨蛮
作者：郭应祥
朝代：宋
体裁：词

牡丹已过酴醾谢。那堪风雨连朝夜。底事最堪悲。春归人未归。春宜留取住。人却推将去。早晚遂江滨。欢然夸尹新。
菩萨蛮 其三 立春日
作者：郭应祥
朝代：宋

雪销未久寒犹力。霜华特地催晴色。残腊尚馀旬。隔年先见春。独怜霜点鬓。羞戴银幡胜。百里欲熙然。今年强去年。
菩萨蛮·修途六月清无暑
作者：郭应祥
朝代：宋
体裁：词

修途六月清无暑。潘舆稳向盱南去。喜气已津津。平反一笑春。人言阴德报。罗纸重重诰。明岁早归来。泉江去鹢催。
菩萨蛮·去年今日游稽古
作者：郭应祥
朝代：宋

去年今日游稽古。
斓斑曾着莱衣舞。
四世共团栾。
津然一笑欢。
归期今不远。
孥累俱先遣。
犹有社中人。
相从寂寞滨。
菩萨蛮·去年持酒为君寿
作者：郭应祥
朝代：宋
体裁：词

去年持酒为君寿。劝君更上悬车奏。通籍已金闺。腰银袍亦绯。壶中闲日月。自有长生诀。父子弟兄贤。一门行地仙。
菩萨蛮·未观岩桂先观菊
作者：郭应祥
朝代：宋
体裁：词

未观岩桂先观菊。世间底事真迟速。节物苦相催。重阳便到来。白衣何处觅。沽酒邀佳客。一笑有馀欢。官居终日闲。
菩萨蛮·泉江三遇昌阳节
作者：郭应祥
朝代：宋
体裁：词

泉江三遇昌阳节。棹歌还向中流发。急桨更轻桡。看谁夺得标。明年归紫淦。尚忆舟同泛。应有旧双鬟。能讴菩萨蛮。
菩萨蛮·牡丹已过酴醿谢
作者：郭应祥
朝代：宋
体裁：词

牡丹已过酴醿谢。那堪风雨连朝夜。底事最堪悲。春归人未归。
春宜留取住。人却推将去。早晚遂江滨。欢然夸尹新。
菩萨蛮·秋堂积雨新凉入
作者：郭应祥
朝代：宋
体裁：词

秋堂积雨新凉入。今宵雅乘鹏飞集。劲翮会高风。功名欬唾中。笔头元有准。快写平生蕴。何日捷书来。重阳把一杯。
菩萨蛮·雪销未久寒犹力
作者：郭应祥
朝代：宋
体裁：词

雪销未久寒犹力。
霜华特地催晴色。
残腊尚馀旬。
隔年先见春。
独怜霜点鬓。
羞戴银幡胜。
百里却熙然。
今年强去年。
菩萨蛮（丁卯寿李嗣宗）
作者：郭应祥
朝代：宋

去年持酒为君寿。劝君快上悬车奏。通籍已金闺。腰银袍亦绯。
壶中闲日月。自有长生诀。父子弟兄贤，一门行地仙。
菩萨蛮（三月六日静胜小集）
作者：郭应祥
朝代：宋
体裁：词

去年今日游稽古。斓斑曾著莱衣舞。四世共团栾。津然一笑欢。归期今不远。孥累俱先遣。犹有社中人。相从寂寞滨。
菩萨蛮（六月十三日，同官携具，以予被荐）
作者：郭应祥
朝代：宋
体裁：词

转头又是清秋近。晚风淅淅凉犹嫩。多谢客携觞。空惭画饼章。中亭明月可。未要亲灯火。十阅望舒圆。归期在眼前。
菩萨蛮（去岁寿李嗣立）
作者：郭应祥
朝代：宋
体裁：词

诞辰迟似秋三日。草堂已有新凉入。鬓绿未全霜。欣然把一觞。吟松新纳禄。共享清闲福。两个老人星。君家难弟兄。
菩萨蛮（县斋木犀今年殊未开，而盆菊特茂盛，以晦日约客。）
作者：郭应祥
朝代：宋

未观严桂先观菊。世间底事真迟速。节物苦相催。重阳便到来。
白衣何处觅。沽酒邀佳客。一笑有余欢。官居终日闲。
菩萨蛮（喜雪）
作者：郭应祥
朝代：宋
体裁：词

当年瑞雪多盈尺。今年仅有些儿白。天欲兆丰年。须教趁腊前。南枝初破萼。风味浑如昨。快与泻银瓶。寒醅醉易醒。
菩萨蛮（戊辰重阳）
作者：郭应祥
朝代：宋
体裁：词

分宜七里逢重九。篱根无菊尊无酒。萧飒鬓如蓬。不禁吹帽风。插花开口笑。未分输年少。明岁定王台。传杯不放杯。
菩萨蛮（施尉生日）
作者：郭应祥
朝代：宋
体裁：词

开禧三月初逢九。持杯来庆梅仙寿。警捕恰三年。四封人宴然。政成应不日。去作朝京客。阴德合长生。休看三住铭。
菩萨蛮（立春日）
作者：郭应祥
朝代：宋

雪销未久寒犹力。霜华特地催晴色。残腊尚余旬。隔年先见春。
独怜霜点鬓。羞戴银幡胜。百里欲熙然，今年强去年。
菩萨蛮（送太夫人就养南安）
作者：郭应祥
朝代：宋
体裁：词

佳辰昨日传筒黍。今朝重把离觞举。别驾奉安舆。前呵方塞途。庞眉真寿相。两处交迎养。庾岭到星沙。风光属一家。
菩萨蛮（邹伯源园木犀，次彭孚先韵）
作者：郭应祥
朝代：宋
体裁：词

涂黄仙子娇无力。秋花不敢争颜色。风物一番新。从今到小春。新词仍险韵。赓续惭非称。桃李寂无言。此花名独传。
菩萨蛮（饯太夫人之南丰）
作者：郭应祥
朝代：宋

修途六月清无暑。潘舆稳向盱南去。喜气已津津。平反一笑春。
人言阴德报。罗纸重重诰。明岁早归来。泉江去鹞催。
虞美人·二年浏水司征榷
作者：郭应祥
朝代：宋
体裁：词

二年浏水司征榷。小却平戎略。征衫指日去朝京。恰恰一江新渌、可扬舲。诗工画妙俱臻极。到处留真迹。一尊莫惜暂停桡。不待离歌唱彻、已魂销。
虞美人·天公有意留君住
作者：郭应祥
朝代：宋
体裁：词

天公有意留君住。故作纤纤雨。闭门觅句自持觞。并舍官梅、时有过来香。沈郎诗骨元来瘦。更挹湘江秀。不须骂雨与嘲风。收拾个般、都入锦囊中。
虞美人·梅桃末利东篱菊
作者：郭应祥
朝代：宋

梅桃末利东篱菊。
着个瓶儿簇。
寻常四物不同时。
恰似西施二赵、太真妃。
从来李郭多投分。
伯仲俱清俊。
苍颜独我已成翁。
尚许掀髯一笑、对西风。
虞美人（次沈庄可韵）
作者：郭应祥
朝代：宋

天公有意留君住。故作纤纤雨。闭门觅句自持觞。并舍官梅时有、过来香。
沈郎诗骨元来瘦。更挹湘江秀。不须骂雨及嘲风。收拾个般都入、锦囊中。
虞美人（茂叔、季功置酒稽古堂，以瓶贮四花，因赋）
作者：郭应祥
朝代：宋
体裁：词

梅桃末利东篱菊。著个瓶儿簇。寻常四物不同时。恰似西施二赵、太真妃。从来李郭多投分。伯仲俱清俊。苍颜独我已成翁。尚许掀髯一笑、对西风。
虞美人（送周监税）
作者：郭应祥
朝代：宋
体裁：词

周郎素蕴平戎略。聊此司征榷。他人两载已辞难。君独三年、只作一朝看。紫萸黄菊重阳后。木落秋容瘦。休斟别酒惨离裾。戚畹如今、个个有新除。
西江月
作者：郭应祥
朝代：宋

申刻雨大作，酉刻已开霁，三更月出。
赏月几成喜雨，开尊仍间围棋。令人却忆敬斋词。小饮不妨文字。
底事冰轮未放，犹教银幕低垂。休言动是隔年期。闰八看看又至。||
西江月
作者：郭应祥
朝代：宋

锁棘方当拔士，挥毫正好＿文。词源三峡笔千军。尽出平生素蕴。
天府伫登名姓，夜窗不负辛勤。直须平步上青云。始信文章有准。
西江月 其十三 赋紫笑花
作者：郭应祥
朝代：宋

不但酴醾芍药，此花亦殿馀春。麝囊初破酒初醺。恰有这般风韵。斓坼真成绝倒，半开犹带轻颦。不知抵死笑何人。待与折来细问。
西江月 其十六 戊辰八月一日寿赵丞，其日社
作者：郭应祥
朝代：宋
体裁：词

朔旦生朝同贺，寿觞社瓮齐倾。湄湘原是小东京。著个风流贰令。地胜岂如人胜，秋清争似官清。双瞳炯炯鬓青青。稳上华途捷径。
西江月 其十四 寿韩宰
作者：郭应祥
朝代：宋

乐事无过新岁，生辰恰占元宵。湄湘台下有欢谣。令尹风流年少。暂借牛刀凫舄，宜参豹尾鸡翘。政成三异合归朝。拭目天边紫诏。
西江月·不但酴醿芍药
作者：郭应祥
朝代：宋
体裁：词

不但酴醿芍药，此花亦殿馀春。
麝囊初破酒初醺。
恰有这般风韵。
斓坼真成绝倒，半开犹带轻颦。
不知抵死笑何人。
待与折来细问。
西江月·为爱脸边着晕
作者：郭应祥
朝代：宋

为爱脸边着晕，更怜肌里生香。
此花端合占年芳。
两朵那堪一样。
自叹思归陶令，忽逢好事彭郎。
朋来异卉与名章。
击节何妨叹赏。
西江月·乐事无过新岁
作者：郭应祥
朝代：宋
体裁：词

乐事无过新岁，生辰恰占元宵。
湄湘台下有欢谣。
令尹风流年少。
暂借牛刀凫舄，宜参豹尾鸡翘。
政成三异合归朝。
试目天边紫诏。
西江月·令节无过七夕
作者：郭应祥
朝代：宋
体裁：词

令节无过七夕，今年已隔三宵。奔驰五百里而遥。行止非人所料。月入尊罍楚楚，风生襟袖飘飘。不须抵死殢河桥。对月临风一笑。
西江月·其三
作者：郭应祥
朝代：宋

十桂胜如五柳，九秋赛过三春。蓬蓬金粟吐奇芬。自有天然风韵。休羡一枝高折，尽教十里遥闻。尊前若有似花人。乞与些儿插鬓。赏月几成喜雨，开尊仍间围棋。令人却忆敬斋词。小饮不妨文字。底事冰轮未放，犹教银幕低垂。休言动是隔年期。闰八看看又至。此老谁描拙状，今朝持献生辰。一人能变作三人。说与儿曹未信。坐者行者立者，化身报身法身。且须辨取假和真。肥瘦短长休问。洗眼重看十桂，转头已过三秋。人生遇坎与乘流。何况有花有酒。花若于人有意，酒能为我浇愁。试挼金蕊泛金瓯。比似菊英胜否。
西江月·其九
作者：郭应祥
朝代：宋

洗眼重看十桂，转头已过三秋。人生遇坎与乘流。何况有花有酒。花若于人有意，酒能为我浇愁。试挼金蕊泛金瓯。比似菊英胜否。
西江月·十桂胜如五柳
作者：郭应祥
朝代：宋
体裁：词

十桂胜如五柳，九秋赛过三春。蓬蓬金粟吐奇芬。自有天然风韵。休羡一枝高折，尽教十里遥闻。尊前若有似花人。乞与些儿插鬓。
西江月·妙句春云多态
作者：郭应祥
朝代：宋
体裁：词

妙句春云多态，丰姿秋水为神。慕潘应有捧心颦。谁是相看楚润。试问甜言软语，何如大醉高吟。杯行若怕十分深。人道对花不饮。
西江月·朔旦生朝同贺
作者：郭应祥
朝代：宋

朔旦生朝同贺，寿觞社瓮齐倾。
湄湘原是小东京。
着个风流贰令。
地胜岂如人胜，秋清争似官清。
双瞳炯炯鬓青青。
稳上华途捷径。
西江月·歌扇潜回暖吹
作者：郭应祥
朝代：宋
体裁：词

歌扇潜回暖吹，酒兵顿解寒围。红莲绛蜡两交辉。小醉何妨大醉。落笔君如王勃，属辞我愧周墀。明年应记盍簪时。耿耿怀人不寐。
西江月·洗眼重看十桂
作者：郭应祥
朝代：宋
体裁：词

洗眼重看十桂，转头已过三秋。人生遇坎与乘流。何况有花有酒。花若与人有意，酒能为我浇愁。拭挼金蕊泛金瓯。比似菊英胜否。
西江月·赏月几成喜雨
作者：郭应祥
朝代：宋
体裁：词

赏月几成喜雨，开尊仍间围棋。令人却忆敬斋词。小饮不妨文字。底事冰轮未放，犹教银幕低垂。休言动是隔年期。闰八看看又至。
西江月·锁棘方当拔士
作者：郭应祥
朝代：宋
体裁：词

锁棘方当拔士，挥毫正好摛文。词源三峡笔千军。尽出平生素蕴。天府伫登名姓，夜窗不负辛勤。直须平步上青云。始信文章有准。
西江月（七夕后一日县斋袓）
作者：郭应祥
朝代：宋
体裁：词

巧节已成昨梦，今宵重倒芳尊。主宾和气敌春温。雄辩高谈衮衮。剩把烛花高照，频教舞袖轻翻。笛声幽咽鼓声喧。却恨更筹苦短。
西江月（天祐遣饷牡丹，侑以新词，次韵为谢）
作者：郭应祥
朝代：宋
体裁：词

为爱脸边著晕，更怜肌里生香。此花端合占年芳。两朵那堪一样。自叹思归陶令，忽逢好事彭郎。朋来异卉与名章。击节何妨叹赏。
西江月（寿李知丞）
作者：郭应祥
朝代：宋
体裁：词

明日恰当人日，今年远胜常年。瓣香卮酒寿蓝田。喜色津然满面。及戍人方竞进，悬车公独高骞。身闲便是地行仙。赢得千秋强健。
西江月（寿韩宰）
作者：郭应祥
朝代：宋

乐事无过新岁，生辰恰占元宵。湄湘台下有欢谣。今尹风流年少。
暂借牛刀凫舄，宜参豹尾鸡翘。政成三异合归朝。拭目天边紫诏。
西江月（席间次潘文叔韵）
作者：郭应祥
朝代：宋

妙句春云多态，丰姿秋水为神。慕潘应有捧心颦。谁是相看楚润。
试问甜言软语，何如大醉高吟。杯行若怕十分深。人道对花不饮。楚娘、润娘，维扬二妓。昔人诗云：“楚润相看别有情。”
西江月（庆太夫人七十）
作者：郭应祥
朝代：宋
体裁：词

头上银幡初卸，堂前玉斝重飞。人言七十古来稀。七十如今已至。斑白元无一点，微黄已透双眉。一番庆寿十年期。更庆十番不啻。
西江月（戊辰八月一日寿赵丞，其日社）
作者：郭应祥
朝代：宋

朔旦生朝同贺，寿觞社瓮齐倾。湄湘元是小东京。著个风流贰令。
地胜岂如人胜，秋清争似官清。双瞳炯炯鬓青青。稳上华途捷径。
西江月（赋木犀次李季功韵）
作者：郭应祥
朝代：宋
体裁：词

碎影乱筛月地，浓香时度风檐。渊明有菊径开三。不似此花雅淡。兰蕙芬敷可并，芙蓉浅俗堪嫌。美人妆罢笑窥帘。插鬓些儿正欠。
西江月（赋紫笑花）
作者：郭应祥
朝代：宋

不但酴醿芍药，此花亦殿余春。麝囊初破酒初醺。恰有这般风韵。
烂坼真成绝倒，半开犹带轻颦。不知抵死笑何人。待与折来细问。
西江月（遁斋生日，有以喜神之轴来为寿者，悬之照壁，遂作。）
作者：郭应祥
朝代：宋
体裁：词

此老谁描拙状，今朝持献生辰。一人能变作三人。说与儿曹未信。坐者行者立者，化身报身法身。且须辨取假和真。肥瘦短长休问。
西江月（韩亨道席上次方孚若韵）
作者：郭应祥
朝代：宋
体裁：词

送我匆匆行色，赖君衮衮名章。德星今夜聚清湘。岂羡瀛洲方丈。宾醉须教主醉，更长不怕杯长。凤鸣端合在朝阳。飞诏来从天上。
谒金门·香篆袅
作者：郭应祥
朝代：宋
体裁：词

香篆袅。
瓶里梅英犹小。
鸳瓦霜华睛欲晓。
今年生日好。
鬓绿颜朱不老。
女嫁儿婚将了。
四世团栾同一笑。
人间如此少。
谒金门（己巳为内子寿）
作者：郭应祥
朝代：宋

香篆袅。瓶里梅英犹小。鸳瓦霜华晴欲晓。今年生日好。鬓绿颜朱不老。女嫁儿婚将了。四世团栾同一笑。人间如此少。
踏莎行
作者：郭应祥
朝代：宋

鹗离风尘，燕辞门户。翩然举翮轻飞去。当初自恨探春迟，而今岂解留春住。花不重开，萍难再聚。垂杨只管牵离绪。直饶云雨梦阳台。梦回依旧无寻处。露湿冠巾，风生襟袖。月华耿耿明如昼。主人情意十分浓，阮咸横膝清音奏。渐永更筹，新凉气候。穿针乞巧看看又。却怜相聚日无多，偷闲且可陪觞豆。明月清风，绿尊红袖。厌厌夜饮胜如昼。虽然文字有馀欢，也须闲把笙歌奏。十雨如期，三秋届候。去年丰稔今年又。东阡西陌稼如云，笑他齐量区兼豆。
踏莎行 其二 三月二十日元择旬会
作者：郭应祥
朝代：宋

骤暖忽寒，送春迎夏。金沙过了酴醾谢。漏声款款日偏长，奇峰历历云如画。幸有杯觞，堪同保社。棋如飞雹晴空下。六人酬唱已成编，他年遂水留佳话。
踏莎行 其五 寄远
作者：郭应祥
朝代：宋

一撮精神，百般体态。兰心蕙性谁能赛。霎时不见早思量，许多日子如何挨。我已安排，你须宁耐。看看重了鸳鸯债。此生永愿不分飞，傍人一任胡瞋怪。
踏莎行·一撮精神
作者：郭应祥
朝代：宋
体裁：词

一撮精神，百般体态。
兰心蕙性谁能赛。
霎时不见早思量，许多日子如何捱。
我已安排，你须宁耐。
看看重了鸳鸯债。
此生永愿不分飞，傍人一任胡瞋怪。
踏莎行·明月清风
作者：郭应祥
朝代：宋
体裁：词

明月清风，绿尊红袖。厌厌夜饮胜如昼。虽然文字有馀欢，也须闲把笙歌奏。十雨如期，三秋届候。去年丰稔今年又。东阡西陌稼如云，笑他齐量区兼豆。
踏莎行·露湿冠巾
作者：郭应祥
朝代：宋
体裁：词

露湿冠巾，风生襟袖。
月华耿耿明好昼。
主人情意十分浓，阮咸横膝清音奏。
渐永更筹，新凉气候。
穿针乞巧看看又。
却怜相聚日无多，偷闲且可陪觞豆。
踏莎行·骤暖忽寒
作者：郭应祥
朝代：宋
体裁：词

骤暖忽寒，送春迎夏。
金沙过了酴醿谢。
漏声款款日偏长，奇峰历历云如画。
幸有杯觞，堪同保社。
棋如飞雹睛空下。
六人酬唱已成编，他年遂水留佳话。
踏莎行·鹗离风尘
作者：郭应祥
朝代：宋
体裁：词

鹗离风尘，燕辞门户。翩然举翮轻飞去。当初自恨探春迟，而今岂解留春住。花不重开，萍难再聚。垂杨只管牵离绪。直饶云雨梦阳台。梦回依旧无寻处。
踏莎行（七月十六日寿胡季海）
作者：郭应祥
朝代：宋
体裁：词

自昔中元，多生上相。麒麟今又来天上。云衢虽未掇勋名，月评先已腾声望。宝鼎浓熏，金翘绝唱。真珠百斛倾家酿。斯辰聊用祝龟龄，他年端合扶鸠杖。
踏莎行（三月二十日元择旬会）
作者：郭应祥
朝代：宋

骤暖忽寒，送春迎夏。金沙过了酴醿谢。漏声款款日偏长，奇峰历历云如画。
幸有杯觞，堪同保社。棋如飞雹晴空下。六人酬唱已成编，他年遂水留佳话。
踏莎行（乙巳正月二日雪）
作者：郭应祥
朝代：宋
体裁：词

春已经旬，历方换岁。六花依旧来呈瑞。细思残腊与新年，一般清绝元非二。宿麦连云，遗蝗入地。坡仙有句谁能继。元宵此去日无多，会看霁色生和气。
踏莎行（季功席上赋，时移尊就月，凉意甚佳，主人亲摘阮以娱客，故云）
作者：郭应祥
朝代：宋

露湿冠巾，风生襟袖。月华耿耿明如昼。主人情意十分浓，阮咸横膝清音奏。渐永更筹，新凉气候。穿针乞巧看看又。却怜相聚日无多，偷闲且可陪觞豆。
踏莎行（寄远）
作者：郭应祥
朝代：宋

一撮精神，百般体态。兰心蕙性谁能赛。霎时不见早思量，许多日子如何睚。
我已安排，你须宁耐。看看重了鸳鸯债。此生永愿不分飞，傍人一任胡瞋怪。
醉落魄丙寅中秋
作者：郭应祥
朝代：宋
体裁：词

琼楼玉宇。分明不受人间暑。寻常岂是无三五。惟有今宵，皓彩皆同普。素娥阅尽今和古。何妨小驻听吾语。当年弄影婆娑舞。妙曲虽传，毕竟人何许。
采桑子·饯筵绿绕红围处
作者：郭应祥
朝代：宋
体裁：词

饯筵绿绕红围处，只这孩儿。
两泪垂垂。
不忍叫人遽别离。
别离不作多时计，千日为期。
却恐归时。
人道寻春已较迟。
采桑子（老人生日）
作者：郭应祥
朝代：宋
体裁：词

中秋过了还逢社，寿我亲闱。百里熙熙。尽道平反赖母慈。浏川水阔吾山峻，福禄如斯。禄鬓青眉。子又生孙孙又儿。
采桑子（赠丽华）
作者：郭应祥
朝代：宋

饯筵绿绕红围处，只这孩儿。两泪垂垂。不忍教人遽别离。别离不作多时计，千日为期。却恐归时。人道寻春已较迟。
霜天晓角（赵簿席上写目前之景）
作者：郭应祥
朝代：宋
体裁：词

琉璃十碗。兽炭红炉暖。花下两枝银烛，和气洽、欢声满。从他吹急管。杯行须款款。尽做更移漏转，也犹胜、春宵短。
鹊桥仙 其九 雨中赏酴醾，次周监税韵
作者：郭应祥
朝代：宋

杯盘草草，园亭小小，不用罗帷锦幄。酴醾本是殿馀春，更风雨、无端趱却。有词可和，有棋可赌，杂以诙谐戏谑。闲时日日可遨嬉，又选甚，花开花落。
鹊桥仙·今年七夕
作者：郭应祥
朝代：宋

今年七夕，新秋三日，已觉凉生院宇。
吾乡风物胜他乡，那更着、莱衣起舞。
泛槎经岁，分钗半夜，往事流传千古。
独怜词客与诗人，费多少、闲言泼语。
鹊桥仙·杯盘草草
作者：郭应祥
朝代：宋
体裁：词

杯盘草草，园亭小小，不用罗帷锦幄。
酴醿本是殿馀春，更风雨、无端趱却。
有词可和，有棋可赌，杂以诙谐戏谑。
闲时日日可遨嬉，又选甚，花开花落。
鹊桥仙（□□立春）
作者：郭应祥
朝代：宋
体裁：词

泥牛击罢，银幡卸了，又是一番春至。有人耳畔语低低，道宜入、新年吉利。堆盘红缕，浮杯绿蚁，自有及时风味。从今日日是东风，待拚了、偎红倚翠。
鹊桥仙（丁卯七夕）
作者：郭应祥
朝代：宋
体裁：词

今年七夕，新秋三日，已觉凉生院宇。吾乡风物胜他乡，那更著、莱衣起舞。泛槎经岁，分钗半夜，往事流传千古。独怜词客与诗人，费多少、闲言泼语。
鹊桥仙（丙寅七夕）
作者：郭应祥
朝代：宋
体裁：词

两情相向，一年厮睚，等得佳期又到。休言夜半悄无人，那喜鹊、也须知道。来今往古，吟诗度曲，总漫萦牵怀抱。不如乞取巧些些，待见了、分明祷告。
鹊桥仙（丙寅除夕立春，骨肉团聚，是夕大雪）
作者：郭应祥
朝代：宋
体裁：词

立春除夕，并为一日，此事今年创见。席间三世共团栾，随分有、笙歌满院。一名喜雪，二名饯岁，三则是名春宴。从教一岁大家添，但只要、明年强健。
鹊桥仙（乙丑七夕）
作者：郭应祥
朝代：宋
体裁：词

薄云笼月，轻飙却暑，天上人间佳节。银河自有鹊为桥，又那要、兰舟桂楫。后期可准，新欢如昨，选甚轻离易别。姮娥休要妒人呵，待更与、留连一霎。
鹊桥仙（五月四日仲远浴儿）
作者：郭应祥
朝代：宋
体裁：词

去年七夕，今年五日，两见浴儿高会。乃翁种德已多年，看衮衮、公侯未艾。封胡羯末，综维缜绛，堪羡金鱼垂袋。丹砂白蜜不须涂，把续命、彩丝与带。
鹊桥仙（周监旬会上作）
作者：郭应祥
朝代：宋
体裁：词

六人欢笑，六姬讴唱，六博时分胜负。六家盘馔斗芳鲜，恰两月、六番相聚。特排整整，华筵楚楚，终是不如草具。赏心乐事四时同，又管甚、落花飞絮。
鹊桥仙（旬会作）
作者：郭应祥
朝代：宋
体裁：词

六丁文焰，六韬武略，那更六经心醉。六人相对座生风，继六逸、当年旧事。六州清唱，六么妙舞，执乐仍呼六妓。大家且饮六分觥，看宾主、迭居六位。
鹊桥仙（甲子七夕）
作者：郭应祥
朝代：宋
体裁：词

金风淅淅，银河耿耿，七夕如今又至。人间唤作隔年期，但只似、屈伸指臂。罗花列果，拈针弄线，等是纷纷儿戏。巧人自少拙人多，那牛女、何曾管你。
鹊桥仙（甲子中秋）
作者：郭应祥
朝代：宋
体裁：词

金飙乍歇，冰轮欲上，万里秋空如扫。一年十二度团圆，甚恰限、今宵最好。烹麟脍凤，幕天席地，争似杯盘草草。明年应更胜今年，但只恐、朱颜暗老。
鹊桥仙（雨中赏酴醿，次周监税韵）
作者：郭应祥
朝代：宋

杯盘草草，园亭小小，不用罗帷锦幄。酴醿本是殿余春，更风雨、无端趱却。
有词可和，有棋可赌，杂以诙谐戏谑。闲时日日可遨嬉，又选甚，花开花落。
鹧鸪天
作者：郭应祥
朝代：宋

风雨潇潇旧满城。今年九日十分晴。且同北海邀佳客，共向东篱看落英。
罗绮队，管弦声。银山高处好同登。催租岂解妨诗兴，自是潘郎句未成。
鹧鸪天 其十五 丁卯岁寿太夫人
作者：郭应祥
朝代：宋

诞节初开七秩祥。今秋仍喜十分凉。称觞堂下孙和息，备福人间寿且康。从庾岭，到章江。两州元自接封疆。儿曹此去分风月，莱彩潘舆乐未央。
鹧鸪天 其十六 戊辰正月十一日寿八兄
作者：郭应祥
朝代：宋
体裁：词

瓶里梅花香正浓。阶前更著锦熏笼。且留幡胜明朝戴，共庆桑蓬此日逢。眉正绿，脸常红。后堂无日不春风。明年定又强今岁，会有明珠入掌中。
鹧鸪天·人道今年秋较迟
作者：郭应祥
朝代：宋
体裁：词

人道今年秋较迟。木樨全未放些儿。不因诞节开千岁，争得今辰把一枝。呼宝鼎，伴渠伊。堂萱喜色正融怡。儿前妇后孙曾从，岁岁称觞无尽期。
鹧鸪天·令节标名自古闻
作者：郭应祥
朝代：宋
体裁：词

令节标名自古闻。
今宵银汉耿无云。
难寻海上乘槎客，空诵河东乞巧文。
罗异果，炷名熏。
纫针拈线漫纷纷。
蓬莱底事回车处，暗想当年钿合分。
鹧鸪天·休道泉江寂寞滨
作者：郭应祥
朝代：宋
体裁：词

休道泉江寂寞滨。喧喧歌吹遍城闉。莫辞邀赏连三日，且庆开禧第一春。呼小队，领嘉宾。王园佳处踏芳尘。星球不用随归骑，自有山头月逐人。
鹧鸪天·依约滩声杂橹声
作者：郭应祥
朝代：宋
体裁：词

依约滩声杂橹声。波光隐映月华明。眼前好景真无尽，身外浮名尽可轻。穷胜赏，续欢盟。直饶风雨也须晴。满头插菊掀髯笑，笑道齐山浪得名。
鹧鸪天·古遂长沙千里遥
作者：郭应祥
朝代：宋
体裁：词

古遂长沙千里遥。三年三处做生朝。试拈疏蕊铜瓶插，更把轻沈宝鼎烧。杯绿泛，脸红潮。抱孙娱膝语声娇。官居只似私居样，管取寒松最后雕。
鹧鸪天·方是闲堂寿宴开
作者：郭应祥
朝代：宋
体裁：词

方是闲堂寿宴开。
今回生日胜前回。
慈闱斑貌看看到，别驾除书鼎鼎来。
纷彩服，滟金杯。
缓歌慢舞不须催。
明年此际称觞罢，醉向裴亭与定台。
鹧鸪天·次孚先韵，重阳前两日无尽藏作
作者：郭应祥
朝代：宋
体裁：词

依约滩声杂艣声。波光隐映月华明。眼前好景真无尽，身外浮名尽可轻。
穷胜赏，续欢盟。直饶风雨也须晴。满头插菊掀髯笑，笑道齐山浪得名。
鹧鸪天·瓶里梅花香正浓
作者：郭应祥
朝代：宋

瓶里梅花香正浓。
阶前更着锦熏笼。
且留幡胜明朝戴，共庆桑蓬此日逢。
眉正绿，脸常红。
后堂无日不春风。
明年定又强今岁，会有明珠入掌中。
鹧鸪天·诞节初开七帙祥
作者：郭应祥
朝代：宋
体裁：词

诞节初开七帙祥。今秋仍喜十分凉。称觞堂下孙和息，备福人间寿且康。从庾岭，到章江。两州元自接封疆。儿曹此去分风月，莱彩潘舆乐未央。
鹧鸪天·贺了生辰却贺冬
作者：郭应祥
朝代：宋
体裁：词

贺了生辰却贺冬。
今年乐事又重重。
寿香喷处芝兰馥，寿洒斟时琥珀浓。
偕桂隐，到花封。
迎长介寿恰三逢。
明年此日称觞罢，稳上肩舆九里松。
鹧鸪天·风雨潇潇旧满城
作者：郭应祥
朝代：宋
体裁：词

风雨潇潇旧满城。今年九日十分晴。且同北海邀佳客，共向东篱看落英。罗绮队，管弦声。银山高处好同登。催租岂解妨诗兴，自是潘郎名未成。
鹧鸪天·鸾诰双双妇与姑
作者：郭应祥
朝代：宋

鸾诰双双妇与姑。家尊荣宦到中都。暂时花县飞凫与，新看芝庭捧鹤书。
梅欲放，柳将舒。诞辰先占一阳初。清心堂下围红处，剩有长生酒满壶。
鹧鸪天·鸾诰双双妇与姑
作者：郭应祥
朝代：宋
体裁：词

鸾诰双双妇与姑。家尊荣宦到中都。暂时花县飞凫舄，新看芝庭捧鹤书。梅欲放，柳将舒。诞辰先占一阳初。清心堂下围红处，剩有长生酒满壶。
鹧鸪天（丁卯岁寿内子）
作者：郭应祥
朝代：宋

方是闲堂寿宴开。今回生日胜前回。慈闱斑貌看看到，别驾除书鼎鼎来。粉彩服，滟金杯。缓歌慢舞不须催。明年此际称觞罢，醉向裴亭与定台。
鹧鸪天（丙寅元夕）
作者：郭应祥
朝代：宋
体裁：词

动地欢声遍十龙。元宵真赏与民同。春归莲焰参差里，人在蓬壶快乐中。乘皓月，逐和风。凉舆归去莫匆匆。班春休道无千炬，也有星球数点红。
鹧鸪天（丙寅岁寿内子）
作者：郭应祥
朝代：宋

贺了生辰却贺冬。今年乐事又重重。寿香喷处芝兰馥，寿酒斟时琥珀浓。偕桂隐，到花封。迎长介寿恰三逢。明年此日称觞罢，稳上肩舆九里松。
鹧鸪天（中秋后一夕宴修成之、富正甫作）
作者：郭应祥
朝代：宋
体裁：词

万里澄空没点云。素娥依旧驾冰轮。自缘人意看承别，未必清辉减一分。倾白堕，拥红裙。不知谁主复谁宾。更筹易促愁分袂，又作东西南北人。
鹧鸪天（乙丑八月十八日寿太孺人）
作者：郭应祥
朝代：宋

人道今年秋较迟。木犀全未放些儿。不因诞节开千岁，争得今辰把一枝。
呼宝鼎，伴渠伊。堂萱喜色正融怡。儿前妇后孙曾从，岁岁称觞无尽期。
鹧鸪天（乙丑岁寿内子）
作者：郭应祥
朝代：宋
体裁：词

怪得欢声满十龙。诞辰和气敌严冬。安书莲幕欣频到，庆事花城喜屡逢。琼液泛，宝熏浓。华堂交口祝椿松。阿姑同健夫偕老，会有重重锦诰封。
鹧鸪天（季功旬会之次日，小醵饯陈巡入乡）
作者：郭应祥
朝代：宋
体裁：词

点检尊前主与宾。今宵依旧昨宵人。自缘笑语生和气，不为风光属小春。香叆叇，酒清醇。山肴野蔌总前陈。掀髯抵掌君休怪，镜里星星白发新。
鹧鸪天（寿徐主簿）
作者：郭应祥
朝代：宋
体裁：词

前数重阳后小春。中间十日是生辰。二年稳作栖鸾客，百里谁非贺燕人。无一事，扰天真。年登八八愈精神。句稽宜解淹贤辙，黄发犹须上要津。
鹧鸪天（己巳生日自作）
作者：郭应祥
朝代：宋
体裁：词

屈指新年五十三。未嫌垂领雪毵毵。设弧届旦人交贺，题座无功我自惭。荣莫羡，富休贪。寿龄也不慕彭聃。只思了却痴儿事，一榻香凝晓梦酣。
鹧鸪天（戊辰七夕）
作者：郭应祥
朝代：宋

令节标名自古闻。今宵银汉耿无云。难寻海上乘槎客，空诵河东乞巧文。罗异果，炷名熏。纫针捻线漫纷纷。蓬莱底事回车处，暗想当年钿合分。
鹧鸪天（戊辰正月十一日寿八兄）
作者：郭应祥
朝代：宋

瓶里梅花香正浓。阶前更著锦熏笼。且留幡胜明朝戴，共庆桑蓬此日逢。
眉镇绿，脸长红。后堂无日不春风。明年定又强今岁，会有明珠入掌中。
鹧鸪天（戊辰生日自作）
作者：郭应祥
朝代：宋

古遂长沙千里遥。三年三处做生朝。试拈疏蕊铜瓶插，更把轻沈宝鼎烧。
杯绿泛，脸红潮。抱孙娱膝语声娇。官居只似私居样，管取寒松最后凋。
鹧鸪天（梦符置酒于野堂，出家姬歌自制词以侑觞，次韵）
作者：郭应祥
朝代：宋
体裁：词

我离浏川七载强。去思那有召公棠。方怀旧友归鸿阁，忽枉高轩戏彩堂。频举白，剩添香。剧谈不觉引杯长。官居也有城门禁，未到三更尽不妨。
鹧鸪天（甲子重阳）
作者：郭应祥
朝代：宋
体裁：词

谁道他乡异故乡。泉江风物似湄湘。钗头缀糁萸偏紫，杯面浮金菊倍黄。今共古，几重阳。休将往事更平章。舞衫歌扇姑随分，又得掀髯笑一场。
鹧鸪天（癸亥十一月十四日为内子寿）
作者：郭应祥
朝代：宋
体裁：词

爱日迎长月向圆。当年飞堕蕊珠仙。相门赫奕人争羡，阃则柔嘉世所贤。罗纸贵，彩衣鲜。鼎来盛事乐无边。妇姑夫妇孙和子，同住人间五百年。
鹧鸪天（遁斋自作生日）
作者：郭应祥
朝代：宋
体裁：词

垂领纷纷已二毛。可堪州县尚徒劳。催科自笑阳城拙，勇退应惭靖节高。来祝寿，笑儿曹。说椿说柏说蟠桃。世间底事非前定，妙理还须问浊醪。
佛牙寺看桂因贈許秀才
作者：郭庭芝
朝代：宋

何來仙女散天花，剩得餘香伴佛牙。
留取高枝青漢上，秋風吹送到君家。
佛牙寺看桂因赠许秀才
作者：郭庭芝
朝代：宋

何来仙女散天花，剩得余香伴佛牙。
留取高枝青汉上，秋风吹送到君家。
佛牙寺看桂因赠许秀才
作者：郭庭芝
朝代：宋

何来仙女散天花，剩得馀香伴佛牙。留取高枝青汉上，秋风吹送到君家。
自然仙井
作者：郭庭芝
朝代：宋

仙翁去不还，石井烟雾白。谁能蹑其踪，勾漏良吾宅。井空寒不流，汲取不知夏。披襟醉瑶华，白榆历历下。
自然仙井·其一
作者：郭庭芝
朝代：宋
体裁：古风

仙翁去不还，石井烟雾白。谁能蹑其踪，勾漏良吾宅。
自然仙井·其一
作者：郭庭芝
朝代：宋

仙翁去不還，石井烟霧白。
誰能躡其蹤，勾漏良吾宅。
自然仙井·其二
作者：郭庭芝
朝代：宋
体裁：古风

井空寒不流，汲取不知夏。披襟醉瑶华，白榆历历下。
自然仙井·其二
作者：郭庭芝
朝代：宋

井空寒不流，汲取不知夏。
披襟醉瑶華，白榆歷歷下。
送赵南仲出视江淮
作者：郭庭芝
朝代：宋
体裁：七言律诗

剑戟翩翩铁骑攒，前军飞渡润州湾。烽连淮陆胡尘远，月照金山汉垒寒。虎旅亦知平□易，龙庭不数靖边难。来威显允歌方叔，愿附诗人唱凯还。
送趙南仲出視江淮
作者：郭庭芝
朝代：宋

劍戟翩翩鐵騎攢，前軍飛渡潤州灣。
烽連淮陸胡塵遠，月照金山漢壘寒。
虎旅亦知平□易，龍庭不數靖邊難。
來威顯允歌方叔，願附詩人唱凱還。
金州
作者：郭廣和
朝代：宋

比年學校興，禮義生於富。
使節按部來，士子皆奔輳。
句
作者：郭廷謂
朝代：宋

魄逐東流水，墳依獨坐山。
句
作者：郭廷谓
朝代：宋
体裁：句

魄逐东流水，坟依独坐山。
句
作者：郭建德
朝代：宋

烟連草色迷平野，雨趁鳩聲過別村。
春日田园杂兴
作者：郭建德
朝代：宋
体裁：句

烟连草色迷平野，雨趁鸠声过别村。
观海
作者：郭异
朝代：宋
体裁：五言律诗

汹汹澜无际，滔滔势欲东。百川容莫量，三岛杳难穷。天淡祠堂古，云低客路通。暂来回首懒，归辔逐西风。
題廬陵義士傳
作者：郭彥章
朝代：宋

淮海風迴吹血腥，青原不改舊時青。
中朝將帥論功賞，不及江南一白丁。
題新淦劉貞女傳
作者：郭彥章
朝代：宋

百年節義仗英豪，一死翻憐女子高。
不敢高歌題卷上，轉喉恐觸舊官曹。
题庐陵义士传
作者：郭彦章
朝代：宋

淮海风回吹血腥，青原不改旧时青。中朝将帅论功赏，不及江南一白丁。
题庐陵义士传
作者：郭彦章
朝代：宋

淮海风迴吹血腥，青原不改旧时青。
中朝将帅论功赏，不及江南一白丁。
题新淦刘贞女传
作者：郭彦章
朝代：宋
体裁：七言绝句

百年节义仗英豪，一死翻怜女子高。不敢高歌题卷上，转喉恐触旧官曹。
贈何中立
作者：郭從周
朝代：宋

三字從來月正圓，一麾從此出秦關。
錢塘春色濃如酒，貪醉花間卧不還。
贈夢英大師
作者：郭從義
朝代：宋

水僧來說我師，換鵝書札轉高奇。
揮毫傳下千年字，貞石曾留幾處碑。
混俗市廛人莫測，和光蹤跡鶴應知。
蓮花結社須容我，不似陶潛愛濕巵。
与吕微仲范彝叟登福山寺
作者：郭忠孝
朝代：宋

夹路东风花欲燃，羣仙携傍翠微巅。
空阶遍撒金莲火，虚殿高烧宝篆烟。
禅寂静谈支遁后，道源真悟伏羲前。
寻僧未及鸠莲社，且共清樽石榻连。
与吕微仲范彝叟登福山寺
作者：郭忠孝
朝代：宋

夹路东风花欲燃，群仙携傍翠微巅。空阶遍撒金莲火，虚殿高烧宝篆烟。禅寂静谈支遁后，道源真悟伏羲前。寻僧未及鸠莲社，且共清樽石榻连。
寄张元德秘书
作者：郭忠孝
朝代：宋

良觌暌违数载余，故人踪迹近何如。
春秋藉子发精义，周易惭余无特书。
山阁停云愁绝处，屋梁落月梦回初。
何时共剪西堂烛，尊酒论文剪野蔬。
寄张元德秘书
作者：郭忠孝
朝代：宋

良觌暌违数载馀，故人踪迹近何如。春秋藉子发精义，周易惭余无特书。山阁停云愁绝处，屋梁落月梦回初。何时共剪西堂烛，尊酒论文剪野蔬。
寄張元德秘書
作者：郭忠孝
朝代：宋

良覿暌違數載餘，故人蹤跡近何如。
春秋藉子發精義，周易慚余無特書。
山閣停雲愁絕處，屋梁落月夢回初。
何時共剪西堂燭，尊酒論文剪野蔬。
與呂微仲范彝叟登福山寺
作者：郭忠孝
朝代：宋

夾路東風花欲燃，羣仙携傍翠微巔。
空階遍撒金蓮火，虛殿高燒寶篆烟。
禪寂靜談支遁後，道源真悟伏羲前。
尋僧未及鳩蓮社，且共清樽石榻連。
贈吳德夫
作者：郭忠孝
朝代：宋

雲霄拂衣早，幽意滿江湖。
天地英聲在，風流何代無。
屬辭還兩漢，垂釣合三吳。
倚棹傷今古，長歌擊唾壺。
赠吴德夫
作者：郭忠孝
朝代：宋
体裁：五言律诗

云霄拂衣早，幽意满江湖。天地英声在，风流何代无。属辞还两汉，垂钓合三吴。倚棹伤今古，长歌击唾壶。
再逢英公有感
作者：郭忠恕
朝代：宋

伊余行止住飄蓬，與世乖違不可容。
青眼交知長憶念，白雲蹤跡又相逢。
風騷共會名何盛，篆隸同勤法轉功。
□□羨師超彼岸，琉璃鉢裏看降龍。
再逢英公有感
作者：郭忠恕
朝代：宋

伊余行止住飘蓬，与世乖违不可容。
青眼交知长忆念，白云踪迹又相逢。
风骚共会名何盛，篆隶同勤法转功。
□□羡师超彼岸，琉璃钵裏看降龙。
再逢英公有感
作者：郭忠恕
朝代：宋

伊余行止住飘蓬，与世乖违不可容。青眼交知长忆念，白云踪迹又相逢。风骚共会名何盛，篆隶同勤法转功。□□羡师超彼岸，琉璃钵里看降龙。
句
作者：郭忠恕
朝代：宋

为逢末劫归依佛，不就新恩叙理官。
句
作者：郭忠恕
朝代：宋

为逢末劫归依拂，不就新恩叙理官。
句
作者：郭忠恕
朝代：宋

爲逢末劫歸依佛，不就新恩敘理官。
嘲聂崇义
作者：郭忠恕
朝代：宋

近贵全为聩，攀龙即是聋。虽然三个耳，其奈不成聪。
嘲聂崇义
作者：郭忠恕
朝代：宋

近贵全为聩，攀龙即是聋。
虽然三箇耳，其奈不成聪。
嘲聶崇義
作者：郭忠恕
朝代：宋

近貴全爲聵，攀龍即是聾。
雖然三箇耳，其奈不成聰。
送田表圣出知陈州
作者：郭忠恕
朝代：宋

客裏暌离已不堪，何当出守正移骖。
孔融在汉人应惮，善感鸣唐罪自甘。
义重不嫌身死万，忧深宁忍口缄三。
陈州亦是天朝地，好为疮痍雨露覃。
送田表圣出知陈州
作者：郭忠恕
朝代：宋

客里暌离已不堪，何当出守正移骖。孔融在汉人应惮，善感鸣唐罪自甘。义重不嫌身死万，忧深宁忍口缄三。陈州亦是天朝地，好为疮痍雨露覃。
送田表聖出知陳州
作者：郭忠恕
朝代：宋

客裏暌離已不堪，何當出守正移驂。
孔融在漢人應憚，善感鳴唐罪自甘。
義重不嫌身死萬，憂深寧忍口緘三。
陳州亦是天朝地，好爲瘡痍雨露覃。
青羊宫
作者：郭忠恕
朝代：宋

久知玄牝是根原，谁道长生别有门。一自描龙兴叹后，至今师事五千言。
青羊宫
作者：郭忠恕
朝代：宋

久知玄牝是根原，谁道长生别有门。
一自描龙兴嘆后，至今师事五千言。
青羊宮
作者：郭忠恕
朝代：宋

久知玄牝是根原，誰道長生別有門。
一自描龍興嘆後，至今師事五千言。
宿石壁山館
作者：郭忠謨
朝代：宋

斜陽在山客在船，片帆點破澄江天。
携筇上踏籠頭月，釣篷穩繫蘆花雪。
夜深野鶴穿雲歸，正是山房酒醒時。
羽衣起舞謾稱壽，星斗插椽霜滿袖。
溪居
作者：郭忠謨
朝代：宋

鑿破青山骨，初營數畝丘。
泉分幽竇乳，峽束大江流。
漁唱來花徑，山光落釣舟。
沙鷗驚笑語，片片起滄洲。
宿石壁山馆
作者：郭忠谟
朝代：宋

斜阳在山客在船，片帆点破澄江天。
携筇上踏笼头月，钓篷稳击芦花雪。
夜深野鹤穿云归，正是山房酒醒时。
羽衣起舞谩称寿，星斗插椽霜满袖。
宿石壁山馆
作者：郭忠谟
朝代：宋

斜阳在山客在船，片帆点破澄江天。携筇上踏笼头月，钓篷稳系芦花雪。夜深野鹤穿云归，正是山房酒醒时。羽衣起舞谩称寿，星斗插椽霜满袖。
宿石壁山馆
作者：郭忠谟
朝代：宋

斜阳在山客在船，片帆点破澄江天。
携筇上踏笼头月，钓篷稳繫芦花雪。
夜深野鹤穿云归，正是山房酒醒时。
羽衣起舞谩称寿，星斗插椽霜满袖。
溪居
作者：郭忠谟
朝代：宋
体裁：五言律诗

凿破青山骨，初营数亩丘。泉分幽窦乳，峡束大江流。渔唱来花径，山光落钓舟。沙鸥惊笑语，片片起沧洲。
剑门
作者：郭思
朝代：宋

斲石为梁铁作枢，武侯于此济师徒。鞭山怒气金鳌伏，架壑宏模玉蝀摅。
剑门
作者：郭思
朝代：宋

斵石为梁铁作枢，武侯于此济师徒。
鞭山怒气金鰲伏，架壑宏模玉蝀摅。
劍門
作者：郭思
朝代：宋

斵石爲梁鐵作樞，武侯於此濟師徒。
鞭山怒氣金鰲伏，架壑宏模玉蝀攄。
句
作者：郭思
朝代：宋

猿戏山花暖，人行塞柳青。落星一石几千年，门外何人扣汉川。
句·其一
作者：郭思
朝代：宋

猿戏山花暖，人行塞柳青。
句·其一
作者：郭思
朝代：宋

猿戲山花暖，人行塞柳青。
句·其二
作者：郭思
朝代：宋
体裁：句

落星一石几千年，门外何人扣汉川。
句·其二
作者：郭思
朝代：宋

落星一石幾千年，門外何人扣漢川。
秋日游合江戏题之亭上
作者：郭思
朝代：宋
体裁：七言律诗

秋风锦水乐无涯，独上亭轩四望嘉。橘子满林金作块，芦梢拂岸雪飞花。酒旗高挂芙蓉港，渔棹斜趋菡萏家。描入画图收取去，故人相对饮流霞。
秋日遊合江戲題之亭上
作者：郭思
朝代：宋

秋風錦水樂無涯，獨上亭軒四望嘉。
橘子滿林金作塊，蘆梢拂岸雪飛花。
酒旗高掛芙蓉港，漁棹斜趨菡萏家。
描入畫圖收取去，故人相對飲流霞。
南歌子
作者：郭應祥
朝代：宋

心下懸懸地，儂家好好兒。相憐相惜許多時。豈料一朝輕拆、便輕離。要見無由見，教歸不肯歸。數珠懶把鏡慵窺。只有新添鬢雪、減腰圍。
南歌子
作者：郭應祥
朝代：宋

生世逢端午，齊頭五十番。一番須作一般看。又聽競船蕭鼓、沸江干。不用絲纏臂，休將艾插門。及時蒲黍漫登盤。只恐歲華催促、鬢毛斑。
卜算子
作者：郭應祥
朝代：宋

午夜一聲雷，急雨如飛雹。枝上殘紅半點無，密葉都成幄。苦恨薄書塵，剛把閒身縛。卻意湄湘春暮時，處處堪行樂。
卜算子
作者：郭應祥
朝代：宋

城上著裴亭，亭下臨湘水。潑黛揉藍畫不成，暝色仍含紫。忙裡不知春，卻問今餘幾。相與偷將半日閒，共把塵襟洗。
卜算子
作者：郭應祥
朝代：宋

春事到清明，過了三之二。穠李夭桃委路塵，太半成泥滓。只有海棠花，恰似楊妃醉。折向銅壺把燭看，且莫教渠睡。
卜算子
作者：郭應祥
朝代：宋

綠燭間紅花，絕豔交相照。不分花時雨又風，折取供吟笑。擬把插烏巾，卻恨非年少。點筆舒箋領略渠，座客詞俱妙。
卜算子
作者：郭應祥
朝代：宋

誰把洛陽花，翦送河陽縣。魏紫姚黃此地無，隨分紅深淺。小插向銅瓶，一段真堪羨。十二人簪十二枝，面面交相看。
好事近
作者：郭應祥
朝代：宋

今日十分晴，好個重陽天氣。又向銀山高處，為黃花一醉。泉江風物飽相諳，瞥眼過三歲。但得明年強健，任舉杯何地。
好事近
作者：郭應祥
朝代：宋

今歲度元宵，隨分點些燈火。不比舊家繁盛，有紅蓮千朵。客來草草辦杯盤，餖飣雜蔬果。休羨暗塵隨馬，與銀花鐵鎖。
好事近
作者：郭應祥
朝代：宋

今歲慶生朝，遲似迎長十日。試向綵衣堂下，聽歡聲洋溢。小孫能笑長能歌，已自堪娛膝。管取婆猶未老，見滿床堆笏。
好事近
作者：郭應祥
朝代：宋

春事日相催，紅盡淺桃深杏。可惜窺園無暇，任綠苔封徑。憑誰說與雨和風，休要太狂橫。等待禁菸予告，要選幽尋勝。
採桑子
作者：郭應祥
朝代：宋

中秋過了還逢社，壽我親闈。百里熙熙。盡道平反賴母慈。瀏川水闊吾山峻，福祿如斯。祿鬢青眉。子又生孫孫又兒。
採桑子
作者：郭應祥
朝代：宋

餞筵綠繞紅圍處，只這孩兒。兩淚垂垂。不忍叫人遽別離。別離不作多時計，千日為期。卻恐歸時。人道尋春已較遲。
昭君怨
作者：郭應祥
朝代：宋

去歲銀山塔上。今歲金山塔上。屈指到泉江。再重陽。有菊不妨同戴。有酒不妨同醉。嘉客與佳賓。兩俱新。
昭君怨
作者：郭應祥
朝代：宋

歌舞籍中第一。情致人間第一。年紀不多兒。盡嬌痴。昨夜華嚴閣下。今夜海棠洞下。多少別離情。淚盈盈。
更漏子
作者：郭應祥
朝代：宋

月蟠根，天雨粟。宜貯阿嬌金屋。心欲醉，眼偏明。無窮佳思生。焰銀紅，紛寶斝。倒著接䍦花下。人已散，夢初回。渴心猶望梅。
朝中措
作者：郭應祥
朝代：宋

海棠零落瑒花繁。春意已將闌。予告恰當寒食，邀賓同賞芳園。湄湘臺畔，杯盤楚楚，歌舞喧喧。預約牡丹開後，更須重倒清尊。
柳梢青
作者：郭應祥
朝代：宋

兩令邀賓。城南佳處，餞臘迎春。步入梅林，紛然縞袂，間似紅英。遙岑寸碧增明。更酬唱、無慚昔人。一笑相歡，且斟佳醑，休羨蓴羹。
柳梢青
作者：郭應祥
朝代：宋

合浦名邦。風流太守，紫綬金章。暫駐旌麾，來臨祖席，一片瀟湘。且須緩舉離觴。細看取、眉間點黃。未到還珠，已聞賜璽，歸近清光。
柳梢青
作者：郭應祥
朝代：宋

春事匆匆。花慵柳困，雨橫風狂。寄語詩人，須燒銀燭，與照紅妝。休言桃李河陽。但過眼、難尋色香。只有今宵，更無明日，且緩飛觴。
柳梢青
作者：郭應祥
朝代：宋

薄晚才晴。相邀移席，待月中庭。環坐斯須，屋山高處，忽吐微明。雲收雨止風停。人世有、瓊樓玉京。一任星移，從教斗轉，且緩飛觥。
柳梢青
作者：郭應祥
朝代：宋

遁齋居士。今年今日，又添一歲。鬢雪心灰，十分老懶，十分憔悴。休言富貴長年，那個是、生涯活計。茗飲一甌，紋楸一局，沈煙一穗。
江城子
作者：郭應祥
朝代：宋

開尊擬對菊花黃。舞伊涼。摻漁陽。更有風流，妓女勝徐娘。只道難逢開口笑，爭馳逐，利名場。玉山藍水兩茫茫。採幽香。泛清觴。橙橘堆盤，猶恨未經霜。底事□□堪喜處，豐年最，冠江鄉。
浣溪沙
作者：郭應祥
朝代：宋

仙子凌波襪有塵。翰林摛藻筆如神。此花此曲兩無倫。不與妝臺簪寶髻，卻來書閣伴幽人。恨無佳客只空尊。
浣溪沙
作者：郭應祥
朝代：宋

尊俎之間著二陳。津津眉宇笑生春。清歌妙舞兩無倫。叔隗輕盈饒態度，小喬嫵媚足精神。風流總屬一家人。
浣溪沙
作者：郭應祥
朝代：宋

屈指中秋一日期。雨餘雲薄月來遲。冰輪猶自欠些兒。世事孰非顛倒相，客居東位主人西。觴行莫惜醉如泥。
浣溪沙
作者：郭應祥
朝代：宋

樹底全無一點紅。今年春事又成空。不須追恨雨和風。欲去未來多惡況，獨眠無寐少歡悰。一聲啼鴂五更鐘。
減字木蘭花
作者：郭應祥
朝代：宋

仲春是七。門左垂弧當此日。點檢春光。百草千葩已鬥芳。折花持酒。彩袖殷勤來祝壽。明歲而今。穩向南宮待捷音。
減字木蘭花
作者：郭應祥
朝代：宋

偶然相聚。最是人間堪樂處。散步尋春。來作琴堂不速賓。緩歌一曲。野鶩紛紛都退縮。不用多杯。準擬花時日日來。
減字木蘭花
作者：郭應祥
朝代：宋

棲鸞高士。文采風流誰得似。年德雖高。對酒當歌氣尚豪。明眸皓齒。一朵紅蓮初出水。膝上安排。愛惜須教不離懷。
減字木蘭花
作者：郭應祥
朝代：宋

遇如不遇。最是暫來還復去。歸到鄉關。欲再來時卻恐難。丁寧去後。倩雁傳書須訪舊。萬斛羈愁。逐水那容許大舟。
滿江紅
作者：郭應祥
朝代：宋

七帙華年，這強健、人誰得似。還又見、設弧令旦，秋風生桂。教子已成森砌玉，弄孫仍得追風驥。更後堂、深處著嬋娟，笙歌沸。香靉篆，杯浮蟻。歡意洽，酡顏醉。有靜中日月，閒中天地。不必親扶靈壽杖，何須遠挹浮丘袂。看蟠桃、著子又開花，三千歲。
滿江紅
作者：郭應祥
朝代：宋

五十頭顱，早已覺、飛騰景暮。愁眼看、蜂黃蝶粉，草煙花露。莫做陽臺雲雨夢，休懷渭北春天樹。悵城闉、多少踏青人，紅塵路。懷古恨，憑書訴。傾國貌，障羞妒。記山陰陳跡，群賢星聚。對景裁詩真漫與，看花不飲成虛負。問落紅、千點總隨流，歸何處。
滿江紅
作者：郭應祥
朝代：宋

節物匆匆，又還見、濃春入眼。那更是、曉風初扇，宿雲都卷。蝶舞已便花蕊亂，燕歸仍愜香泥暖。又何須、女手學春工，並刀翦。歡樂事，郊坰遍。遊賞處，輪蹄遠。聽誰家弦管，日開華宴。有客摛毫多麗句，慚予拆襪無長線。問新來、詩酒頓然疏，怎消遣。
漁家傲
作者：郭應祥
朝代：宋

去歲簿書叢裡過。生朝也有人來賀。隨分侑尊呼幾個。胡廝和。愁顏鎮日何曾破。素髮如今添老大。歸來方是閒當坐。旋擘黃柑篘白墮。哩喻羅。從他擾擾如旋磨。
漁家傲
作者：郭應祥
朝代：宋

白古餘杭多俊俏。風流不獨誇蘇小。又見尊前人窈窕。花枝嫋。貪看忘卻朱顏老。曲巷橫街深更杳。追歡買笑須年少。悔不從前相識早。心灰了。逢場落得掀髯笑。
玉樓春
作者：郭應祥
朝代：宋

匆匆相遇匆匆去。恰似當年元未遇。生憎黃土嶺頭塵，強學章臺街裡絮。雨荒三徑雲迷路。總是離人堪恨處。從今對酒與當歌，空惹離情千萬緒。
玉樓春
作者：郭應祥
朝代：宋

賢僚益友俱親密。真個三年如一日。清尊倒處笑喧譁，彩筆吟餘才俊逸。杯盤狼籍情真率。歌管棋枰仍間出。今朝又喜盍朋簪，何日定當拋縣紱。
生查子
作者：郭應祥
朝代：宋

尊前主與賓，欠一還成九。休唱木犀詞，預飲黃花酒。開懷今夕同，分手明朝又。不管歲年催，且把馨香嗅。
生查子
作者：郭應祥
朝代：宋

銀燭印紅衫，薄暮新梳洗。一笑奉賓歡，未解東君意。迴廊月轉初，憶趁良宵會。喜事在明年，劇飲拼先醉。
臨江仙
作者：郭應祥
朝代：宋

姑射仙人肌雪瑩，笑他紅紫紛紛。從教藏白後庭深。虯枝才破蕾，鼻觀已遙聞。花正繁時春又暮，年華荏苒催人。惜花心事與誰論。長哦清絕句，目斷古南雲。
臨江仙
作者：郭應祥
朝代：宋

憶我歸舟初系岸，君家盛事先知。後房深處第三姬。熊羆符吉兆，鷲鷟產佳兒。袞袞慶源真未艾，謝蘭還茁新枝。嬌嬰想見白和眉。他年賢子弟，今日小機宜。
臨江仙
作者：郭應祥
朝代：宋

老子開年年五十，依前恁地痴頑。昨非今是有無間。惟慚新赤紱，不稱舊蒼顏。休羨長年並極富，休貪寶帶腰環。人生難得是清閒。急須拋縣印，歸去隱家山。
菩薩蠻
作者：郭應祥
朝代：宋

佳辰昨日傳筒黍。今朝重把離觴舉。別駕奉安輿。前呵方塞途。龐眉真壽相。兩處交迎養。庾嶺到星沙。風光屬一家。
菩薩蠻
作者：郭應祥
朝代：宋

修途六月清無暑。潘輿穩向盱南去。喜氣已津津。平反一笑春。人言陰德報。羅紙重重誥。明歲早歸來。泉江去鷁催。
菩薩蠻
作者：郭應祥
朝代：宋

分宜七里逢重九。籬根無菊尊無酒。蕭颯鬢如蓬。不禁吹帽風。插花開口笑。未分輸年少。明歲定王臺。傳杯不放杯。
菩薩蠻
作者：郭應祥
朝代：宋

去年今日遊稽古。斕斑曾著萊衣舞。四世共團欒。津然一笑歡。歸期今不遠。孥累俱先遣。猶有社中人。相從寂寞濱。
菩薩蠻
作者：郭應祥
朝代：宋

去年持酒為君壽。勸君更上懸車奏。通籍已金閨。腰銀袍亦緋。壺中閒日月。自有長生訣。父子弟兄賢。一門行地仙。